BlogMenai.com: November 2013\nGogledd Iwerddon - moesoli cyhoeddus ac anfoesoldeb cudd\nMae'n siwr ei bod yn ddigwyddiad gweddol anarferol i gael blogiad yma yn cytuno efo rhywbeth a ddywedwyd yn Golwg - er a bod yn deg dwi yn tueddu i gytuno efo Dylan Iorwerth fel rheol. Anghytuno efo'r un sydd wedi mynd trwy ei fywyd yn cael ei waldio a'i golbio gan bobl anhysbys oherwydd ei ddewrder, yr un sy'n ymgyrchu ar y stryd yn erbyn gweithredu polisiau ei blaid ei hun a'r un sydd wedi treulio cyfnod o'i fywyd yn cael ei erlid gan ffasgwyr o Ogledd Cymru fydda i gan amlaf.\nTa waeth, rydan ni'n crwydro. Tynnu sylw at gyn filwyr ar raglen Panorama yn cyfaddef iddynt ladd pobl yng Ngogledd Iwerddon mewn amgylchiadau ymhell y tu hwnt i'r cyd destun lle gellid gwneud hynny yn gyfreithlon mae Dylan. Mae'n cysylltu'r ymddygiad yma efo safonau dwbl sydd i'w gweld ar hyn o bryd mewn nifer o faterion rhyngwladol.\nYr hyn sydd angen ei wneud yn glir fodd bynnag ydi mai un achos cymharol fach o gam ymddwyn gan luoedd diogelwch Prydain yng Ngogledd Iwerddon a godwyd gan y rhaglen - mae yna lawer o rai eraill. Amlinellaf bedwar isod. Dydi'r rhestr ddim yn gynhwysfawr o bell ffordd.\nCydweithrediad rhwng aelodau o'r UVF - grwp parafilwraidd teyrngarol - a'r RUC (y gwasanaeth plismona) a'r UDR (uned o'r Fyddin Brydeinig oedd yn cael ei recriwtio yn lleol) yn Ne Armagh a Tyrone yn y saith degau cynnar. Mae'n debyg i weithgareddau'r grwp yma arwain at farowlaethau tua 120 o bobl rhwng 1972 a 1976.\nCyflafan Ballemurphy - lladdwyd deg o bobl gan filwyr o Gatrawd Parasiwt y fyddin Brydeinig ar stad dai Ballemurphy tros gyfnod o dri diwrnod yn 1971. Roedd y fyddin wedi mynd i mewn i nifer o ardaloedd Pabyddol ar y pryd i bwrpas carcharu heb achos llys pobl roeddynt yn eu hamau o fod yn perthyn i grwpiau parafilwrol Gweriniaethol. Arweiniodd hyn at o bosibl yn anhrefn gwaethaf erioed ar strydoedd Gogledd Iwerddon. Mae'r fyddin yn honni mai ymateb i bobl yn saethu atynt oeddynt tra bod teuluoedd y sawl a laddwyd yn honni nad oedd eu hanwyliaid yn rhan o unrhyw saethu. Mae'r awdurdodau wedi gwrthod cynnal ymchwiliad oherwydd eu bod o'r farn y byddai gwneud hynny yn groes i fuddiannau'r cyhoedd. Aeth yr un gatrawd ymlaen i gynnal cyflafan Bloody Sunday yn Derry ychydig fisoedd yn ddiweddarach.\nGweithgareddau y FRU - uned o'r fyddin Brydeinig oedd yn gweithredu Farics Thiepval ar gyrion Belfast yn yr 80au. Prif bwrpas yr uned yma oedd helpu'r grwp parafilwrol yr UDA i dargedu Gweriniaethwyr Gwyddelig. Roeddynt hefyd yn gyfrifol am anfon swm sylweddol o arfau o Dde Affrica i'r grwp parafilwrol. Yn ol ymchwiliad Stevens roedd yr uned yn gyfrifol am fwy na 30 o lofruddiaethau, a llawer o ymysodiadau eraill. Ymysodiad mwyaf enwog y grwp oedd llofruddiaeth un o gyfreithwyr mwyaf adnabyddus Gogledd Iwerddon, Pat Finucane yn 1989.\nYmysodiadau Dulyn a Monaghan - arweiniodd y gyfres o fomiau hyn at farwolaethau 34 o bobl tros gyfnod o 90 munud ym 1974 - diwrnod mwyaf gwaedlyd y rhyfel yng Ngogledd Iwerddon. Cafwyd honiadau o'r cychwyn bod nifer o aelodau o luoedd diogelwch y DU wedi eu cysylltu a'r gyflafan. Daeth rhaglen ddogfen Yorkshire TV - Hidden Hand - The Forgotten Massacre i nifer o gasgliadau ynglyn a'r digwyddiadau. Ymysg canfyddiadau'r rhaglen honwyd i'r ymysodiadau gael eu trefnu gan yr UVF yn Portadown, bod yr UVF yn Portadown wedi eu treiddio gan unedau cudd wybodaeth y DU, bod y sefydliad milwrol wedi caniatau i'r ymosodiadau fynd rhagddynt a bod tri o'r sawl sydd o dan amheuaeth o fod yn gyfrifol am yr ymosodiadau ar rol cyflog awdurdodau milwrol y DU.\nLle dwi yn anghytuno efo Dylan ydi pan mae'n honni y byddai'r IRA wedi cael mwy o aelodau petai'r digwyddiadau yn hysbys ar y pryd. Tra nad oedd y gweithredoedd anghyfreithlon gan aelodau o'r lluoedd diogelwch yn hysbys ar dir mawr Prydain ar y pryd, roeddynt yn sicr yn hysbys ar strydoedd Belfast a Derry - ac roeddynt yn sicr yn cyfrannu at aelodaeth yr IRA. A defnyddio idiom o Ogledd Iwerddon roedd y cwn ar ochr y stryd yn gwybod.\nMae wedi bod yn un o nodweddion ymyraeth y DU yn Iwerddon am gyfnod maith bod y wladwriaeth yn meddiannu'r ucheldir moesol yn gyhoeddus tra'n ymdrybaeddu yn y gwter y tu hwnt i lygaid y cyhoedd. Roedd cyd weithrediad y cyfryngau torfol yn hanfodol i ganiatau i'r rhagrith ysgubol yma weithio - a chydag ambell i eithriad rhoddwyd y cyd weithrediad hwnnw yn llawen. Doedd neb yn fwy euog o gynnal y ffantasi yn ystod y rhyfel hir yng Ngogledd Iwerddon na'r BBC.\nY llyfr gorau i gael ei 'sgwennu am Ogledd Iwerddon erioed ydi Lost Lives Lost Lives (David McKittrick, Brian Feeney, Chris Thornton, David McVea, Seamus Kelters). Cronicl ydi'r llyfr sylweddol yma o amgylchiadau marwolaeth pawb a laddwyd yn y rhyfel hir yng Ngogledd Iwerddon.\nYr hyn sy'n drawiadol ydi cymaint o'r marwolaethau sy'n gysylltiedig a marwolaethau eraill. Ar un olwg cyfres hir o gylchoedd o drais wedi eu plethu trwy'i gilydd oedd rhyfel Gogledd Iwerddon. Weithiau roedd y cylchoedd yn rhai cymharol fyr. Er enghraifft pan ddienyddwyd Sean Savage, Maraid Farrell a Danny McCann ar strydoedd Gibraltar yn 1988, arweiniodd hynny at bump marwolaeth arall - lladdwyd Tom McErlean, John Murray a Caoimhin Mac Bradaigh ym Mynwent Milltown gan Deyrngarwr o'r enw Michael Stone yng ngynhebrwng y tri ddeg diwrnod yn ddiweddarach a lladdwyd dau filwr Prydeinig, Derek Wood a David Howes dri diwrnod wedyn wedi iddynt yrru car i mewn i orymdaith cynhebrwng Caoimhin Mac Bradaigh. Tri marwolaeth yn arwain at bump arall mewn cyfnod o lai na phethefnos.\nOnd roedd eraill yn cymryd blynyddoedd lawer i gael eu cwblhau. Does yna fawr neb yn cofio enwau'r milwyr Prydeinig a saethwyd yng Ngogledd Iwerddon, ond efallai bod Stephen Restorick yn eithriad. Fo oedd y milwr Prydeinig olaf i gael ei ladd cyn cadoediad dydd Gwener y Groglith yn 1997. Gwnaeth urddas distaw ei deulu yn apelio am heddwch gryn argraff ar y pryd. Un o'r pobl a gafwyd yn euog o'i ladd oedd dyn lleol o'r enw Michael Caraher.\nDdwywaith yn unig mae Michael Caraher yn ymddangos ym mhapurau Gogledd Iwerddon. Y tro cyntaf oedd yn 1990. Collodd un o'i ysgyfaint pan roedd yn teithio mewn car ger pentref Cullihana yn Ne Armagh efo'i frawd Fergal a gafodd ei ladd yn yr un digwyddiad. Saethwyd i mewn i'r car gan filwyr Prydeinig - nid oes amheuaeth bod Fergal yn aelod o'r IRA - ond nid oedd unrhyw arfau yn y car. Yn y blynyddoedd canlynol mae'n debyg i Michael Caraher ladd saith milwr a dau aelod o'r RUC yn Ne Armagh trwy eu saethu o bellter cyn cael ei ddal yn dilyn yr ymysodiad ar Restorick.Roedd wedi llosgi efo casineb am saith mlynedd. Arweiniodd un gweithred o drais at nifer o rai eraill - hen stori yng Ngogledd Iwerddon.\nRwan doedd yr hyn a ddigwyddodd yng Ngogledd Iwerddon ddim yn unigryw - dydan ni ddim yn gorfod crafu gormod o dan yr wyneb i ddod ar draws esiamplau tebyg yn y dyddiau pan roedd Prydain yn colli ei threfedigaethau. Yn wir mae'r patrwm o foesoli cyhoeddus a thywallt gwaed di angen yn nodwedd o'r wladwriaeth Brydeinig ers canrifoedd. Mae'r gred mai'r ffordd orau o ddwyn perswad ar dramorwyr i ymddwyn yn briodol ydi trwy eu dychryn yn wirion yn nodwedd lled barhaol o ddiwylliant mewnol lluoedd diogelwch y DU. Mewn gwirionedd wrth gwrs dydi lladd cyfeillion ac aelodau o deulu pobl ddim yn ffordd dda o sicrhau ufudd dod, ond mae yn ffordd effeithiol iawn o ennyn casineb. Byddai sylweddoli hynny a thrin y sefyllfa yng Ngogledd Iwerddon fel problem wleidyddol - yr hyn a wnaethwyd yn y diwedd - wedi dod a phethau i fwcwl yn llawer, llawer cynt.\nMae'n ddiddorol bod y blogiwr gwleidyddol Mike Smithson yn parhau i ddadlau ei bod yn bosibl i'r ochr Ia ennill yn refferendwm yr Alban er bod pob pol ar hyn o bryd yn awgrymu i'r gwrthwyneb. Mae'r diweddaraf yn awgrymu y bydd 38% yn pleidleisio Ia, 47% Na tra nad ydi'r gweddill yn rhy siwr. Mae gan Mike Smithson record arbennig o dda o ddarogan canlyniadau etholiadau.\nDwi'n tueddu i gytuno - a'r rheswm am hynny ydi bod patrymau pleidleisio yn yr Alban efo hanes diweddar o droi yn gyflym iawn. Mae'r rhan fwyaf o bobl yn ymwybodol o fuddugoliaeth ysgubol yr SNP yn etholiadau Senedd yr Alban ym mis Mai 2011 - ond yr hyn sy'n llai adnabyddus ydi bod yr SNP y tu ol i Lafur yn y polau tan yn agos i'r etholiad ei hun. Rhestraf isod ganfyddiadau'r polau piniwn rhwng Chwefror 2010 a Mawrth 2011. Cafwyd symudiad sylweddol at yr SNP yn Ebrill 2011. Canran yr SNP ydi'r rhif cyntaf pob tro a chanran Llafur ydi'r ail.\nChwef 2010: 35/37 36/29 28/33\nMawrth 2010: 34/31\nEbrill 2010: 30/34. 27/31. 34/31. 31/30\nMehefin 2010 29/45\nAwst 2010: 32/46. 35/36. 34/37. 32/42\nMedi 2010: 29/39\nHydref 2010: 34/46\nTachwedd 2010: 31/41\nIonawr 2011: 33/49\nChwefror2011: 37/36. 32/41\nMawrth 2011: 29/44. 37/43. 35/39. 38/41. 37/38. 40/39\nYn yr etholiad ei hun cafodd yr SNP 45.39% o'r bleidlais i 31.69% Llafur.\nRwan dydan ni ddim yn gwybod i sicrwydd pam y cafwyd y fath newid, ond gallwn fwrw amcan. Fel roedd yr etholiad yn nesau peidiodd yr SNP a chanolbwyntio ar lywodraethu ac aeth ati i ganolbwyntio ar ymgyrchu gan dywallt adnoddau dynol ac ariannol i mewn i'r ymgyrch. Pan ddigwyddodd hynny enillwyd y ddadl greiddiol yn gyflym iawn. Gallai'r un peth ddigwydd eto'r flwyddyn nesaf.\n* Manylion polio ar gael yma.\nLeighton Andrews a datganoli pwerau trethiant i Gymru\nMae'n ddiddorol mai prif ddadl un o Lafurwyr Golwg -Leighton Andrews - yn erbyn datganoli pwerau gosod treth incwm i'r Cynulliad ydi ei gred ei hun y byddai refferendwm ar y pwnc yn cael ei cholli. Ymddengys ei fod wedi ei frifo yn ofnadwy pan gollwyd refferendwm 1979, a dydi o ddim eisiau cael ei frifo eto.\nRwan dydi Leighton ddim yn egluro pam bod ei farn ei hun ynglyn a thebygolrwydd colli refferendwm yn fwy cywir na pholau piniwn a gwaith ymchwil arall ar y pwnc. Dydi o ddim chwaith yn son i'r Alban bleidleisio yn drwm iawn o blaid datganoli treth incwm yn 1997.\nRwan mae'n bosibl bod Leighton yn gweld ei hun fel rhyw broffwyd o'r Hen Destament sydd wedi ei fendithio efo'r gallu i weld yr hyn na all neb arall ei weld, a sy'n credu y dylai'r genedl wneud ei phenderfyniadau ar sail ei ganfyddiadau fo ei hun.\nOnd wedyn efallai nad oes gan hyd yn oed Leighton gymaint a hynny o hyfdra. Efallai mai ymarferiad syml mewn rhoi gwedd barchus i wrthwynebiad Llafur i ddatganoli pwerau trethiant i Gymru sydd ar waith yma.\nMae'r blog yma wedi dadlau dro ar ol tro na fydd Llafur Cymru byth yn awyddus i ymarfer pwerau tros drethiant oherwydd bod eu hapel yn ddibynol ar allu mynnu mwy o wariant cyhoeddus heb orfod trethu unrhyw un i dalu am hynny. Mae Llafur Cymru yn gwybod bod sefydlu perthynas rhwng gwariant a threthiant yn wenwyn pur iddi. Dylid edrych ar din droi a 'darogan' etholiadol Leighton, Carwyn a'r gweddill yng nghyd destun y ffaith syml yna.\nMae John Gillibrand a - os dwi'n deall yn iawn Mandy Williams - Davies wedi rhoi eu henwau ymlaen hefyd. Mae Mandy yn gynghorydd sir ar ran y Blaid yn Niffwys a Maenofferen ym Mlaenau Ffestiniog tra bod John yn rheithor gyda'r Eglwys yng Nghymru.\nMae'n dda gweld cymaint yn cymryd diddordeb.\nYmgeisydd rhif 4 am ymgeisyddiaeth Meirion / Dwyfor\nDyfed Edwards - cynghorydd Penygroes ac arweinydd Cyngor Gwynedd ydi'r diweddaraf - yn ol y trydarfyd beth bynnag.\nMae yna in neu ddau wedi gofyn i mi ymateb i rant diweddaraf Gwilym Owen ynglyn a'r cynllun i godi pentref gwyliau ar Ynys Cybi. Wna i ddim gwneud hynny gan nad oes gen i wybodaeth am fanylion y cynllun - ag eithrio i ail adrodd y sylwadau a wnaed gennyf yn gynharach - sef bod tan ddatblygu yn gallu bod mor niweidiol i'r iaith a gor ddatblygu a nad ydi Ynys Cybi yn ardal arbennig o sensitif o safbwynt ieithyddol.\nOnd mi fyddwn yn nodi ei bod braidd yn eironig bod Gwil yn cael pethau yn anghywir hyd yn oed pan mae am unwaith yn canmol Plaid Cymru. 'Dydi cynghorwyr ddim yn cymryd penderfyniadau sy'n ymwneud a chynllunio ar sail plaid fel rheol - mae disgwyl iddynt gymryd penderfyniadu felly fel unigolion yn hytrach na fel cynrychiolwyr plaid. Pleidleisiodd rhai o gynghorwyr y Blaid o blaid y cynllun ac yn ei erbyn.\nDydi Blogmenai ddim yn ymyryd yn aml iawn mewn ffraeo rhwng y pleidiau unoliaethol - ond mae'r emosiynau operataidd sydd wedi eu codi yn sgil is etholiad Pillgenlly yng Nghasnewydd yn dechrau mynd ar fy nerfau. Ffrae anoracaidd braidd ar y We ydi hi rhwng Paul Flynn, Llafur a gwahanol Lib Dems ynglyn a'r canlyniad. Gellir gweld rhan ohoni yma - ond mae wedi codi mewn lleoedd eraill.\nY canlyniad yn etholiad 2012 oedd Llafur 756 a 703, Lib Dems 150 a 71, Plaid Cymru 277 a Tori 306. Roedd dwy bleidlais gan bawb, ac etholwyd dau gynghorydd. Mae'r Lib Dems yn ceisio troelli'r ffaith i'r ganran Llafur syrthio o 64.5% i 47.5% fel chwalfa yn y bleidlais Llafur. Ond un ymgeisydd oedd gan bawb eleni ac un bleidlais oedd gan yr etholwyr. Roedd dwy bleidlais gan bawb yn 2012 ac roedd gan Llafur a'r Lib Dems ddau ymgeisydd. Felly maen nhw'n cymharu dwy etholiad hollol wahanol o ran eu mathemateg.\nMae Paul yn ceisio camarwain hefyd, ond mewn ffordd ychydig yn wahanol - mae'n cymharu pleidlais un o'r ddau Lafurwr yn 2012 efo pleidlais un o'r un eleni ac yn hawlio gogwydd mawr tuag at Lafur ar sail hynny. Fel y Lib Dems mae'n dod i'w gasgliadau trwy gymharu etholiadau nad ydynt yn gymharol o ran eu mathemateg.\nFel mae'n digwydd mae yna ffordd hawdd o gymharu etholiad dwy bleidlais efo etholiad un bleidlais - dull na ddylai fod y tu hwnt i Paul, na hyd yn oed y Lib Dems. I gael canran ystyrlon o'r etholiad dwy bleidlais dylid diystyru pob ail bleidlais ar gyfer pob plaid (Llafur a'r Lib Dems yn yr achos yma) a gweithio'r canrannau allan ar sail y nifer o bleidleisiau sy'n weddill. Gellir wedyn gymharu mewn ffordd llawer gwell efo'r etholiad un pleidlais dilynol. Yn yr achos yma dyma bleidlais 2013 a'r newid canrannol cywir ers 2012.\nLlafur 500 (47.4;-3.4), Lib Dem 233 (22.1;+12.0), PC 167 (15.8;-2.8), Tori 155 (14.7;-5.9)\nMae'n ddigon naturiol i bobl fod eisiau cofio'r sawl a laddwyd mewn rhyfeloedd, ond y drwg efo'r ffordd y gwneir hynny yn y DU ydi'r ffaith bod y digwyddiadau sydd wedi eu trefnu ar hyd a lled y wladwriaeth (a thu hwnt) hefyd yn ddathliadau o draddodiad milwrol y DU. Dydi'r traddodiad milwrol hwnnw ddim yn rhywbeth y dylid ei ddathlu.\nRydym wedi nodi eisoes i'r DU ymosod rhyw bryd neu'i gilydd ar 90% o'r gwledydd sydd yn bodoli ar hyn o bryd. Rhestraf isod y rhyfeloedd mae Prydain wedi eu hymladd ers 1750. Eithriadau gweddol brin ydi'r blynyddoedd pan na fu'r DU yn rhyfela, ac mae llawer o flynyddoedd pan roedd mwy nag un rhyfel yn mynd rhagddo ar yr un pryd. Mae mwyafrif llethol y rhyfeloedd ymhell o'r DU, ac yn ddim oll i'w wneud efo amddiffyn y wladwriaeth.\nMae'r rhan fwyaf ohonynt o ddigon wedi eu cychwyn gan y DU i bwrpas ennill tir, cosbi rhywun neu'i gilydd, ennill mantais strategol tros wlad fawr arall, i atal gwledydd rhag ennill eu rhyddid, neu i ennill manteision masnachol - mae'r Rhyfeloedd Opiwm a ymladdwyd er mwyn gorfodi China i fewnforio cyffuriau yn esiampl dda o hynny.\nDoes yna'r un gwlad arall wedi ymyryd yn filwrol mewn cymaint o wahanol rannau o'r Byd i bwrpas hyrwyddo buddiannau yr elit sydd yn ei rhedeg. Mae hyn oll wedi arwain at farwolaethau miliynau lawer o bobl, a milwyr tlawd o'r DU ei hun ac o'r Gymanwlad sydd wedi ysgwyddo'r baich o'u hymladd. Mae'n draddodiad grotesg a mileinig sydd wedi arwain at fysnesu gwaedlyd ar raddfa epig ar hyd y Byd am gyfnod rhy faith o lawer.\nFrench Revolutionary Wars ended 1802\nAnglo-Dutch Java War 1810–1811\nAnglo-Zanzibar War 1896 Shortest war in history lasted 38 minutes\nBoxer Rebellion ended 1901\nAnglo-Aro War 1901–1902\nSecond Boer War ended 1902\nThird Anglo Marri War 1917\nIrish War of Independence 1919–1921\nGreek Civil War (1944-1947)-\nAnglo-Egyptian War of 1951-1952 (1951-1952)--\nMuscat and Oman Intervention (1957-1959)--\nJordan Intervention (1958)--\nUgandan Army Mutiny (1964)-\nThe Conflict in Northern Ireland (1969-Ongoing)\nDydw i ddim yn honni fy mod yn gwybod llawer am fanylion cynllun Lakes & Leisure yng Nghaergybi. Serch hynny dwi am wneud un neu ddau o sylwadau cyffredinol parthed cynllunio ac effaith hynny ar yr iaith.\nYr hyn sydd rhaid ei gofio ydi bod mwy nag un ffordd o niweidio iaith. Tri pheth sy'n berygl i'r Gymraeg yn yr ardaloedd Cymraeg eu hiaith yn y bon - niferoedd mawr o bobl ddi Gymraeg yn symud i gymunedau Cymraeg eu hiaith, nifer fawr o bobl sy'n siarad yr iaith yn symud allan o gymunedau Cymraeg neu Cymry Cymraeg yn peidio a throsglwyddo'r iaith i'w plant.\nDydi'r trydydd o'r rhain ddim yn ffactor pwysig yn y rhan fwyaf o Ogledd Orllewin Cymru - mae trosglwyddiad iaith yn effeithiol yma - yn wahanol i rannau mawr o'r De Orllewin. Ond mae tan ddatblygu wedi bod yn niweidiol mewn rhai llefydd (De Gwynedd) a gor ddatblygu mewn llefydd eraill (Bangor a rhannau o Ynys Mon).\nGall datblygiad olygu codi tai neu greu swyddi - os nad oes digon o swyddi mae pobl o oedran gweithio yn symud allan, ac yn aml mae pensiynwyr yn cymryd eu lle. Os oes gormod o waith mae llawer o bobl yn cael eu dennu o'r tu hwnt i Gymru. Yn yr un ffordd os oes gormod o dai yn cael eu codi mae prisiau yn cael eu gyrru i lawr digon i ddenu pobl sy'n gweithio ymhell i ffwrdd, tra os na chodir tai o gwbl mae prisiau yn cael eu gyrru i fyny gan ei gwneud yn amhosibl i lawer o bobl leol brynu yn lleol.\nY gamp ydi cael pethau'n iawn - diwallu anghenion lleol am gartrefi a chyflogaeth. Ond mae hynny'n anodd iawn i'w wneud yn ymarferol. Dydi cwmniau masnachol ddim am gynhyrchu cynlluniau sy'n blaenori anghenion y Gymraeg, nid dyna pwrpas cwmniau masnachol. Dydi llawer o gynlluniau bach ddim yn debygol o ddod at ei gilydd mewn modd sy'n diwallu anghenion lleol chwaith. Dewis y gorau o ddau ddrwg o safbwynt yr iaith ydan ni yn aml.\nAr nodyn ychydig yn wahanol mae yna eironi yn y ffaith y gallai lleoli'r 300 o dai ar Ynys Cybi arbed yr iaith ar dir mawr Ynys Mon. Mae'r cwmni datblygu yn rhyw obeithio y bydd y tai maent yn yn bwriadu eu codi yn cartrefu gweithwyr fydd yn symud i'r ardal i godi Wylfa B ar ycychwyn. Dydi Ynys Cybi ddim mor sensitif ag Ynys Mon o safbwynt ieithyddol - dydi'r Gymraeg heb fodyn iaith gymunedol yno ers cenhedlaeth a mwy. Mae'n parhau i fod yn iaith gymunedol ar y rhan fwyaf o Ynys Mon. Os y daw Wylfa B - a does yna ddim byd y gellir ei wneud oddi mewn i Gymru i effeithio ar y penderfyniad hwnnw - mae'n rhaid ei bod yn well i'r Gymraeg bod llawer o'r bobl o'r tu allan i'r ardal yn mynd i fyw ar Ynys Cybi yn hytrach nag Ynys Mon.\nLiz Saville Roberts ydi'r gyntaf i ddatgan diddordeb (yn gyhoeddus o leisf) mewn olynu Elfyn Llwyd fel Aelod Seneddol Meirion / Dwyfor ar ran y Blaid. Mae Liz yn gynghorydd ym Morfa Nefyn, ac mae wedi llwyddo i adeiladu cefnogaeth personol sylweddol mewn rhan o Wynedd sydd ddim arbennig o hawdd i'r Blaid ar lefel lleol ar hyn o bryd. Cafodd hefyd y fraint amheus o ddal portffolio addysg Gwynedd yn ystod cyfnod o newid sylweddol - a dangos cryn ddewrder tra'n gwneud hynny. Dwi'n mawr hyderu y bydd ymgeiswyr cryf eraill yn dangos diddordeb tros y dyddiau nesaf.\nFydda i ddim yn datgan cefnogaeth tros unrhyw ymgeisydd mewn etholiad mewnol yn y Blaid oni bai bod gen i bleidlais fy hun yn yr etholiad honno - dydi bysnesu ar fy rhan i ddim am wneud lles i neb.\nFel yn achos Ynys Mon 'dwi'n fwy na pharod i gyhoeddi deunydd etholiad mewnol unrhyw ymgeisydd sydd yn rhoi ei enw ymlaen.\nMae'n anodd peidio chwerthin wrth weld agweddau'r ddwy brif blaid unoliaethol tuag at ddatganoli pwerau trethu i Fae Caerdydd.\nMae'r Toriaid - sydd yn hanesyddol wedi gwrthwynebu datganoli bellach eisiau cymryd y cam eithaf radicalaidd o ddatganoli pwerau tros dreth incwm tra'n gwrthwynebu'r cam llawer llai arwyddocaol o ddatganoli treth meusydd awyr. Mae Llafur yn siomedig iawn nad ydyn nhw'n cael eu dwylo ar y dreth llai arwyddocaol tra'n dweud nad ydyn nhw eisiau'r grym i amrywio treth incwm tan bod Barnett wedi ei ddiwygio - rhywbeth y cafodd y Blaid Lafur dair blynedd ar ddeg i'w wneud tra'n rheoli yn San Steffan.\nRwan mae'r safbwyntiau hyn yn ymddangos ar yr olwg gyntaf yn afresymegol ac yn anisgwyl - ond dydyn nhw ddim. Mae'r ddwy blaid yn gadael i'w hagweddau tuag at ddatganoli pwerau trethu gael eu gyrru gan ystyriaethau etholiadol. Mae Carwyn Jones eisiau'r grym i ostwng treth meysydd awyr er mwyn gwneud Maes Awyr Caerdydd yn fwy cystadleuol. Dydi'r Toriaid ddim am i hynny ddigwydd oherwydd y byddai hynny ar draul Maes Awyr Bryste. Mae yna lawer o bleidleisiau Toriaidd ac etholaethau cystadleuol yn Ne Orllewin Lloegr. Felly dydi'r dreth ymylol yma ddim am gael ei datganoli.\nMae'r blog yma wedi tynnu sylw dro ar ol tro bod y diffyg cysylltiad rhwng gwariant cyhoeddus a threthiant yng Nghymru yn fanteisiol iawn i'r Blaid Lafur yma. Eu prif apel ydi eu gallu i ofyn am fwy a mwy o wariant cyhoeddus heb orfod codi ffadan goch o dreth ar neb i godi'r dreth i wneud hynny. Byddai sefydlu perthynas rhwng gwariant a threthiant yn tynnu'r mat o dan draed Carwyn Jones a'i blaid - felly mae Cameron wedi dal ei drwyn a chynnig grym tros drethiant i Gaerdydd. Mae'n werth hyd yn oed datganoli chwaneg o rym i Gymru os ydi hynny'n tanseilio Llafur.\nDydi hi ddim yn hawdd i Carwyn Jones efelychu Hain a dweud y byddai cael yr hawl i drethu yn difa'r genedl, neu beth bynnag. Mae'n dweud ei fod eisiau'r pwerau i fenthyg er mwyn gwella is strwythur yr wlad - ond mae am fod yn anodd cael benthyciadau arwyddocaol heb ddangos gallu i godi refeniw ychwanegol - dydi treth stamp ddim am wneud llawer o wahaniaeth yn y cyswllt yna. Felly mae'n cysylltu derbyn grym tros dreth incwm efo Barnett - er nad oes yna unrhyw sail rhesymegol i wneud hynny. Dydi Carwyn ddim eisiau y pwer tros dreth incwm tan bod Barnett wedi ei ddiwigio - a does neb yn gwybod i sicrwydd beth sydd am ddigwydd i Barnett.\nOnd rydan ni'n gwybod petai trefn sy'n adlewyrchu angen yn glosiach yn cael ei mabwysiadu yna byddai'r Alban ar ei cholled a Chymru ar ei hennill. O ganlyniad fydd yna ddim byd yn digwydd tan ar ol refferendwm yr Alban - mae 'caredigrwydd' Barnett tuag at yr Alban yn rhan greiddiol o'r ddadl uniliaethol. Ond dydi hi ddim yn sicr o bell ffordd y bydd newid wedyn - dydi hi ddim am fod yn hawdd i'r pleidiau unoliaethol newid setliad ariannol yr Alban er gwaeth ar ol treulio blwyddyn yn defnyddio'r setliad yna fel craidd eu dadl i bobl fotio 'Na'. A beth bynnag mae yna fwy o Aelodau Seneddol Albanaidd na Chymreig. Y fathemateg oedd yn gyfrifol am i lywodraethau Llafur 1997 - 2010 beidio a thrafferthu edrych ar Barnett.\nFelly mae Cameron yn ddigon parod i ddatganoli rhai trethi i Gymru oherwydd ei fod yn gweld mantais etholiadol mewn gwneud hynny. Dydi Carwyn ddim eisiau derbyn cyfrifoldeb arwyddocaol tros drethiant am ei fod yn gweld perygl etholiadol o wneud hynny - er gwaetha'r ffaith bod gwrthod y pwerau yn cyfyngu ar ei allu i wneud rhai o'r pethau mae'n dweud ei fod am eu gwneud er budd y wlad.\nMewn geiriau eraill mae'r ddwy blaid fawr unoliaethol yn rhoi eu budd etholiadol nhw eu hunain yn gyntaf a budd a lles Cymru yn ail. Hen, hen stori mae gen i ofn.


Bwyd stryd yng Nghaerdydd | Bwytai Dros Dro | Croeso Cymru\nBwytai dros dro Caerdydd\nMae bwytai dros dro Caerdydd wedi agor llygaid y llwglyd i fyd newydd, creadigol. Dyma ble i fynd...\nA pop-up food event in Cardiff\ngan Sam Dimond\nBwyd ar y Stryd yng Nghaerdydd\nTrelars, certiau a faniau hen ffasiwn\nBu tipyn o chwyldro o ran bwyd yng Nghaerdydd yn y blynyddoedd diwethaf. Yn dilyn y ffasiwn fyd-eang am werthu bwyd stryd, mae llu o lefydd bwyta dros dro wedi agor llygaid y llwglyd i fyd newydd a chreadigol. Maent yn gymysgedd amrywiol o fusnesau bwyd bychan a blaengar, ac mae’r ciwiau’n ymestyn yn hir y tu allan iddynt. Felly dewch i aros eich tro...\nBBQ at Hangfire Smokehouse, Cardiff gan Christopher Au\nBu dwy ferch ifanc sydd wrth eu bodd â bwyd barbeciw yn teithio o amgylch taleithiau deheuol America’n chwilio am ysbrydoliaeth cyn agor bwyty dros dro Hangfire yng Nghaerdydd, sydd wedi bod yn llwyddiant ysgubol. Fe ddaw dŵr i’ch dannedd wrth ddewis o blith y brisged, y cig moch wedi’i rwygo, asennau a chyw iâr, a gallwch bentyrru picls, colslo ac india-corn hufennog ar eu pen. Daw cwsmeriaid yn llu am y danteithion drygionus a’r cig sy’n torri yn eich dwylo. Bydd unwaith byth yn ddigon.\nI weld lle bydd Hang Fire yn ymddangos nesaf, dilynwch ffrwd Twitter @hangfirebbq a www.facebook/HangFireSmokehouse.\nOs ydych chi’n un am fyrgyr blasus, ewch i chwilio am Got Beef. Mae’r perchennog Cai Pritchard yn defnyddio cig eidion du Cymreig i greu’r byrgyrs chwaethus, sy’n seiliedig ar y rhai anhygoel a gafodd wrth deithio o gwmpas Gwlad Thai a’r Unol Daleithiau. Dechreuodd Cai drwy gynnal stondin dros dro, ond mae bellach wedi sefydlu bar a chegin barhaol ar Heol yr Eglwys Newydd, nid nepell o ganol y ddinas. Ar y fwydlen mae byrgyrs o’r enw Bombay, Dirty South a Soprano ac mae Cai’n gwneud gwahanol fyrgyrs arbennig bob dydd hefyd. Campus.\nI weld lle bydd Got Beef yn ymddangos nesaf, dilynwch ffrwd Twitter @Gotbeefco a www.facebook.com/gotbeefcatering.\nFfwrnes Pizza, Cardiff\nMae Ffwrnes yn bartneriaeth rhwng dau lanc o Sir Gâr, Jez ac Ieuan, ac maen nhw’n creu pizzas blasus o gefn fan tair olwyn. Does dim dwywaith eu bod wrth eu bodd â pizza. Mae’r nod yn un syml: defnyddio cynnyrch lleol, technegau traddodiadol a ffwrn yn rhedeg ar goed tân i wneud pizzas llawn cystal ag a gewch chi yn Napoli!\nI weld lle bydd Ffwrnes yn ymddangos nesaf, dilynwch ffrwd Twitter @ffwrnes a www.facebook.com/ffwrnespizza.\nMae Jol's Food yn gweini bwyd lleol o safon o gefn tryc mawr. Fe ddewch chi o hyd i Jol mewn bwytai dros dro, gwyliau a digwyddiadau yng Nghymru a thu hwnt.\nI weld lle bydd Jol’s Food yn ymddangos nesaf, dilynwch ffrwd Twitter @Jolsfoodco.co.uk.\nMeat and Greek, Cardiff\nTeulu o Roegwyr o Gyprus sydd am rannu eu hoffter o souvlaki traddodiadol gyda gweddill y gymuned. Fe gewch chi ddigonedd o fwyd am bris rhad, felly mae’n werth i chi gael blas ar eu souvlaki cig moch, cyw iâr a halloumi.\nI weld lle bydd Meat & Greek yn ymddangos nesaf, dilynwch ffrwd Twitter @meatandgreek.\nGrŵp o werthwyr bwyd stryd annibynnol yw Street Food Cardiff, a’r blas sy'n cyfri. Maent wedi creu chwyldro yn y ddinas drwy gynnig dewisiadau eang o fwyd o ansawdd da heb i bobl dalu am y trimins.\nAm fwy o wybodaeth a’r newyddion diweddaraf dilynwch ffrwd Twitter @streetfoodcdf.\nMarchnad Glan yr Afon\nYn y farchnad ffermwyr fendigedig hon mae’r stondinau’n un rhes ar lannau Afon Taf, gyferbyn â Stadiwm Principality yng nghanol Caerdydd. Bob dydd Sul bydd cynhyrchwyr bwyd lleol yn dod ynghyd i werthu’u cynnyrch i bobl y ddinas. Mae’r stondinwyr yn amrywio o arbenigwyr ar gaws, gwerthwyr ffrwythau a llysiau, cigyddion a phobwyr bara a theisennau.\nI weld pryd cynhelir Marchnad Glan yr Afon nesaf, dilynwch ffrwd Twitter @RCMAmarkets.\nMae hen dŷ bach Fictorianaidd yng Nghaerdydd bellach wedi cael ei droi yn gaffi hyfryd\nY diwydiant bragu annibynnol yng Nghymru.\ngan Sam Dimond Sam Dimond\nCaffi Bloc, Parc Fictoria, Caerdydd gan Tinopolis Tinopolis\ngan Wales on View cyf: MVW-C47-1213-0124


Cymru v Yr Eidal: Taulupe Faletau yn barod i arwain drwy esiampl – Golwg360\n11 Mawrth 2018 am 11:51 Diweddarwyd am 11:51\nMae Taulupe Faletau wedi cyfaddef ei fod e’n “syfrdan” pan gafodd e alwad ffôn gan brif hyfforddwr tîm rygbi Cymru, Warren Gatland yn gofyn iddo fod yn gapten yn erbyn yr Eidal.\nDyma’r tro cyntaf iddo gael y fraint ac yntau wedi ennill 70 o gapiau dros ei wlad.\nMae Cymru’n mynd am ddeuddegfed buddugoliaeth o’r bron, a byddai buddugoliaeth bwynt bonws yn cadw gobeithion Cymru o gyrraedd y ddau uchaf ym Mhencampwriaeth y Chwe Gwlad yn fyw ar drothwy’r penwythnos olaf.\nDywedodd Taulupe Faletau: “Mae’r bois wedi gwneud pethau da iawn dros y gemau diwethaf ry’n ni wedi’u chwarae.\n“Ry’n ni wedi gweld ar adegau pa mor gyffrous allwn ni fod, a’r her ar gyfer y gêm hon yw adeiladu ar hynny.”\nYchwanegodd Taulupe Faletau: “Mae’n dda cael bod allan eto gyda’r bois, ac mae cael y cyfle i chwarae eto’n wych.\n“Gobeithio y gallwn ni gael perfformiad a chanlyniad da.\n“Mae’n fraint enfawr cael y cyfle hwn, a dw i’n edrych ymlaen ato.\n“Mae bod yma’n freuddwyd ynddi’i hun, ac mae cael arwain y tîm yn fonws.\n“Ces i fy syfrdanu braidd. Ond ar ôl meddwl am y peth, mae’n rhywbeth y byddwn i’n difaru pe na bawn i’n ei wneud e. Felly yr ateb amlwg oedd dweud ‘Ie’.\n“Gobeithio y gall fy ngweithredoedd siarad drosof fi.”


56 diwrnod yn ôl\nMae pobl yn Sir Gaerfyrddin yn cael eu hannog i yrru'n fwy effeithlon a lleihau eu hallyriadau carbon er mwyn ceisio mynd i'r afael â newid yn yr hinsawdd.\nMae tîm diogelwch ffyrdd Cyngor Sir Caerfyrddin yn dweud bod eco-yrru nid yn unig yn gwella diogelwch ar y ffyrdd, ond hefyd yn lleihau'r defnydd o danwydd ac allyriadau.\nMae Cyngor Sir Caerfyrddin yn bwrw ymlaen â'i gynlluniau i gyflawni cyfradd ailgylchu o 70% erbyn 2025 ac i fod yn ddiwastraff erbyn 2050. Yn ddiweddar, mae Cabinet y Cyngor wedi cytuno ar strategaeth wastraff ar gyfer y dyfodol a fydd yn cefnogi trigolion i ailgylchu hyd yn oed yn fwy heb orfod gadael eu cartrefi.\nBydd cyfres o newidiadau’n cael eu rhoi ar waith i gasgliadau biniau o gartrefi dros y tair blynedd nesaf i gynyddu cyfradd ailgylchu'r sir a lleihau ei hôl troed carbon. Yn ogystal â'i gwneud yn haws i bobl ailgylchu, bydd hefyd yn wasanaeth mwy effeithiol ac yn cyd-fynd â blaenoriaethau'r Cyngor tuag at daclo newid hinsawdd - mater y mae'n tynnu sylw ato drwy gyfrwng Prosiect Zero Sir Gâr - sef ymgyrch sy'n rhoi ffocws ar ei waith tuag at ddod yn awdurdod carbon sero-net.\nRydym yn parhau i archwilio opsiynau mwy ecogyfeillgar ar gyfer ein cerbydau fflyd.\nMae ein fflyd bresennol o lorïau sbwriel a lorïau graeanu ymhlith y fflydoedd masnachol mwyaf datblygedig yng Nghymru ar gyfer cerbydau sy'n cael eu pweru gan ddiesel, gan gynnwys llai o dechnoleg allyriadau.\nRydym hefyd wedi gwneud newidiadau i'n llwybrau i leihau milltiroedd.\nMae'r rhain, a mesurau eraill, wedi ein helpu i leihau allyriadau carbon o'n fflyd 19% ers 2012/13 (o 4,752 tCO2 e i3,856 tCO2e).\n10 Tach 2021 16:54\nMae ein plant yma yn Sir Gaerfyrddin, sef cenedlaethau'r dyfodol yn chwarae rhan hanfodol yn y gwaith o gefnogi'r frwydr yn erbyn newid hinsawdd.\nMae Cyngor Sir Caerfyrddin wedi ennyn diddordeb miloedd o blant yn ei fenter Prosiect Zero Sir Gâr - sef ymdrech wedi'i thargedu i ddod â phobl at ei gilydd i gefnogi taith yr awdurdod tuag at ddod yn garbon sero-net erbyn 2030.\nMae plant ysgolion cynradd ledled y sir wedi cael eu herio i fod yn 'Archarwyr Prosiect Zero', gan rannu eu pwerau arbennig a'u syniadau i helpu Sir Gaerfyrddin i daclo newid hinsawdd. Mae'r hyn sy'n eu hysbrydoli yn cael ei rannu ar-lein gan ddefnyddio #ProsiectZeroSirGâr.\n10 Tach 2021 10:10\nGwneud defnydd o adeilad gwag unwaith eto fel llety ecogyfeillgar â chymorth\nMae adeilad gwag yn Rhydaman a brynwyd gan Gyngor Sir Caerfyrddin yn cael ei ddefnyddio unwaith yn rhagor i gefnogi pobl i fyw'n annibynnol gydag amrywiaeth o nodweddion ecogyfeillgar i'w helpu i leihau eu hôl troed carbon.\nMae hen gartref preswyl Hafan Croeso wedi'i droi'n ddwy fflat hunangynhwysol, a llety a rennir ar gyfer chwech o bobl a fydd yn helpu i hyrwyddo annibyniaeth a gwella iechyd a llesiant, daw hyn ar ôl i’r cyngor sicrhau cyllid drwy gyfrwng y Gronfa Gofal Integredig.\nCynlluniwyd yr adeilad gydag amrywiaeth o fesurau a fydd yn lleihau’r defnydd o ynni ac allyriadau carbon sy’n cefnogi ymrwymiad y cyngor i fynd i'r afael â newid yn yr hinsawdd a dod yn Awdurdod Lleol carbon sero-net erbyn 2030.\n09 Tach 2021 10:36\nLleihad allyriadau carbon o filltiredd busnes\nYn 2010, ni oedd yr awdurdod lleol cyntaf yng Nghymru i brynu a defnyddio cerbydau trydan i'n staff eu defnyddio.\nRydym hefyd wedi prynu beiciau y gall ein staff eu defnyddio ar gyfer teithiau byr.\nMae'r Cyngor wedi lleihau ei allyriadau carbon o'i filltiredd busnes dros 36% ers 2012/13 - o 1,756 tCO2e i 1,118 tCO2e.\nA chyda gwell defnydd o dechnoleg sy'n caniatáu i fwy o staff weithio gartref a chyfarfod ar-lein, rydym yn hyderus ein bod yn gwneud mwy o welliannau gwych yn y maes hwn.\n08 Tach 2021 09:51\nI gael gwybod beth allwch chi ei ailgylchu defnyddiwch ein rhestr ailgylchu A i Y. Sicrhewch fod eich gwastraff plastig, caniau ac ati yn cael eu golchi a'u rhoi yn y biniau ailgylchu cywir.\n05 Tach 2021 10:44\nGoleuadau LED ynni isel\nYn ystod yr ychydig flynyddoedd diwethaf rydym wedi newid dros 80% o 20,000 o oleuadau stryd Sir Gaerfyrddin i ddefnyddio goleuadau LED ynni isel gan ddefnyddio cyllid di-log a sicrhawyd o dan Raglen Ariannu Cymru Llywodraeth Cymru.\nMae gweddill y goleuadau stryd yn llusernau ynni isel sy'n pylu golau a fydd yn cael eu newid i LED ar ddiwedd eu hoes.\nMae'r gwaith hwn wedi ein helpu i leihau allyriadau carbon o oleuadau stryd 65% ers 2011/12, sef o 3,681 tCO2e i 1,291 tCO2e).\n04 Tach 2021 14:01\nFel cyngor, rydym yn gwario mwy na £4miliwn bob blwyddyn ar ynni ar gyfer adeiladau fel ysgolion, canolfannau hamdden, theatrau a swyddfeydd - ond mae'r ynni a brynwn yn dod o ffynonellau 100% adnewyddadwy, gydag ychydig llai na hanner ohono'n dod o Gymru.\nRydym hefyd yn gweithio'n galed i leihau allyriadau carbon o'n hadeiladau annomestig - ers 2005/06 rydym wedi lleihau ein hallyriadau bron i 40% (o 23,733 tCO2e i 14,822 tCO2e) ond rydym yn cydnabod bod llawer mwy i'w wneud.\n03 Tach 2021 16:44\nEich ôl troed carbon\nA wyddoch chi? Gallwch weld eich ôl troed carbon drwy ddefnyddio cyfrifiannell Ôl Troed Carbon WW\n03 Tach 2021 12:44\nYr ysgol Passivhaus gyntaf yng Nghymru\nYchydig dros chwe blynedd yn ôl, adeiladwyd yr ysgol Passivhaus gyntaf yng Nghymru, sef ysgol gynradd ym Mhorth Tywyn, ac ers hynny rydym wedi darparu mwy o ysgolion Passivhaus newydd fel rhan o'n Rhaglen Moderneiddio Addysg.\nMae'r adeiladau hyn ond yn defnyddio 15% o'r defnydd nwy blynyddol a wneir o ysgol a adeiladwyd yn draddodiadol.\nMae safon Passivhaus yn cynnwys dylunio ac adeiladu adeiladau gyda lefelau uchel iawn o inswleiddio, ffenestri perfformiad uchel, awyru mecanyddol ar gyfer adfer gwres, a ffabrig adeiladu awyr-dynn.\nMae adeiladau Passivhaus fel arfer yn defnyddio 75% yn llai o ynni gwresogi o'i gymharu ag adeiladau newydd safonol yn y DU.\nRhaglen Moderneiddio Addysg Sir Caerfyrddin\n02 Tach 2021 14:31\nSyniad: Lleihau gwastraff bwyd\nCynhyrchu bwyd a gwastraff bwyd yw un o'r allyrwyr carbon uchaf. Byddwch yn greadigol gyda'ch bwyd dros ben, gallwch ddod o hyd i ryseitiau gwych ar wefan Hoffi Bwyd, Casáu Gwastraff.\nCeisiwch brynu bwyd a chynnyrch sydd mor lleol â phosibl. Ceir rhagor o wybodaeth am rai o'n busnesau lleol gwych ar ein tudalen 100% Sir Gâr.\n02 Tach 2021 09:39\nProsiectau effeithlonrwydd ynni\nYn ddiweddar, rydym wedi buddsoddi dros £2miliwn mewn tua 200 o brosiectau effeithlonrwydd ynni ar draws adeiladau'r cyngor, a ariennir o dan raglen buddsoddi i arbed Salix di-log.\nRhagwelir y bydd y buddsoddiad hwn yn arbed dros £7 miliwn a 41,000 and 41,000 tunnell o allyriadau carbon dros oes y technolegau a osodir. Ynghyd â'n rhaglenni parhaus i resymoli eiddo, gweithio ystwyth a chynnal a chadw, rydym yn arbed arian ac yn cwtogi ar garbon mewn cyfnod lle mae costau cyfleustodau ar gynnydd.\n01 Tach 2021 14:59\nBeth ydym yn ei olygu wrth ddweud ein bod am ddod yn awdurdod carbon sero-net erbyn 2030?\nFel cyngor, rydym wedi ymrwymo i leihau ein hôl troed carbon yn sylweddol, ond rydym yn cydnabod fodd bynnag, pa mor ynni/carbon effeithlon bynnag y bydd ein gwasanaethau, y byddant yn anochel yn gadael ôl troed carbon.\nRydym yn bwriadu gwneud iawn am hyn drwy gynhyrchu ynni adnewyddadwy a/neu drwy wrthbwyso carbon, er enghraifft drwy blannu coed - drwy wneud hynny ein nod yw dod yn garbon sero-net.\n01 Tach 2021 08:11\nSir Caerfyrddin yw'r cyntaf i gyhoeddi cynllun gweithredu newid\nCyngor Sir Caerfyrddin yw'r awdurdod lleol cyntaf yng Nghymru i gyhoeddi cynllun gweithredu newid yn yr hinsawdd, sy'n nodi sut y bydd yn gweithio tuag at fod yn garbon sero-net yn ystod y 10 mlynedd nesaf.


Gêm Mochyn yn y gofod Ar-lein. Chwarae am ddim\nGêm Mochyn yn y gofod\nWedi chwarae: 1210\nChwaraewch y gêm Mochyn yn y gofod Ar-lein:\nGêm Disgrifiad Mochyn yn y gofod\nCwpl hwn yw'r unig earthlings i filoedd o gilometrau o'u cwmpas yn unig dieithriaid, yn eu helpu i gusanu dawel. . Chwaraewch y gêm Mochyn yn y gofod ar-lein.\nNodweddion technegol y gêm Mochyn yn y gofod\nGêm Mochyn yn y gofod Ychwanegodd: 21.07.2012\nMae'r gêm yn cael ei chwarae: 1210 amser\nGemau fel y gêm Mochyn yn y gofod\nLawrlwytho gêm Mochyn yn y gofod\nEmbed y gêm Mochyn yn y gofod ar eich gwefan:\nMochyn yn y gofod\nI fewnosod y gêm Mochyn yn y gofod ar eich gwefan, copïwch y cod a gludo yn y cod html ar eich safle. Hefyd, os ydych yn hoffi y gêm Mochyn yn y gofod, copi ac anfon y ddolen i ffrind neu eich ffrindiau, yn rhannu'r gêm gyda'r byd!\nGyda'r gêm Mochyn yn y gofod, hefyd yn chwarae yn y gêm:


OCD amenedigol | Mind, the mental health charity - help for mental health problems\nBeth yw OCD amenedigol?\nMae OCD (anhwylder obsesiynol cymhellol) yn fath o anhwylder gorbryder. Mae OCD amenedigol yn digwydd yn ystod y cyfnod rydych yn disgwyl babi neu yn y flwyddyn gyntaf ar ôl geni babi.\nArwyddion a symptomau OCD amenedigol\nTriniaethau ar gyfer OCD amenedigol\nHunan-ofal ar gyfer OCD amenedigol\nMae gan OCD ddwy brif ran: obsesiynau a gorfodaeth.\nObsesiynau – meddyliau, delweddau, awydd, pryderon neu amheuon digroeso sy’n codi yn eich meddwl drosodd a throsodd. Gallant wneud i chi deimlo’n orbryderus iawn, er bod rhai pobl yn ei ddisgrifio fel 'anesmwythyd meddyliol' yn hytrach na gorbryder.\nGorfodaeth – ysgogiad i ailadrodd gweithgareddau er mwyn lleihau’r gofid a’r gorbryder sy’n cael ei achosi gan obsesiynau. Gallai fod yn rhywbeth fel gwneud yn siŵr eich bod wedi cloi drws fwy nag unwaith, neu ailadrodd ymadrodd penodol yn eich pen. Mae gorfodi eich hun i ailadrodd gweithgaredd yn cymryd amser, ac fel arfer nid yw’r rhyddhad y mae’n ei roi yn para’n hir iawn.\nMae’n normal i chi boeni am les eich plentyn, a bod eisiau amddiffyn eich babi tra rydych yn feichiog ac ar ôl rhoi genedigaeth. Ond os ydych yn dechrau cael symptomau obsesiynol a gorfodol sy’n effeithio ar eich bywyd bob dydd a’ch lles, efallai fod gennych OCD amenedigol.\nMae’n debyg y bydd yr obsesiynau a’r orfodaeth rydych chi’n ei theimlo yn gysylltiedig â theimladau am fod yn rhiant a theimladau am eich babi.\nDyma rai enghreifftiau o obsesiynau amenedigol cyffredin:\nmeddyliau ymwthiol am frifo eich babi, yn ystod beichiogrwydd neu ar ôl hynny\nmeddyliau annifyr am gam-drin eich plentyn yn rhywiol\nofn bod yn gyfrifol am roi clefyd difrifol i blentyn\nofn gwneud y penderfyniad anghywir – er enghraifft, am frechu neu driniaeth feddygol.\nGall y meddyliau dychrynllyd hyn achosi llawer iawn o ofid. Mae’n bwysig cofio nad arnoch chi mae’r bai. Nid yw cael meddyliau ymwthiol yn golygu bod arnoch chi eisiau gweithredu ar sail y meddyliau hyn, nac ychwaith y byddwch yn gwneud hynny.\nMae enghreifftiau o orfodaeth amenedigol gyffredin yn cynnwys:\nbod yn eithafol ynglŷn â golchi dillad, teganau neu boteli\nosgoi newid clytiau budr/cewynnau brwnt oherwydd eich bod yn poeni ynglŷn â chyffwrdd eich babi yn amhriodol yn ddamweiniol\ncadw eich babi oddi wrth bobl eraill rhag ofn iddyn nhw ei frifo neu achosi niwed iddo\nmynd i edrych ydy’r babi’n iawn o hyd ac o hyd – er enghraifft, deffro’r babi pan mae’n cysgu i wneud yn siŵr ei fod yn iawn\ngofyn dro ar ôl tro i bobl o’ch cwmpas am sicrwydd nad yw eich babi wedi cael ei frifo neu ei gam-drin\nmynd dros yr hyn sydd wedi digwydd bob diwrnod er mwyn sicrhau eich hun nad ydych wedi niweidio eich babi.\nGall fod yn anodd iawn i fod yn agored a siarad gyda rhywun am obsesiynau neu orfodaeth. Ond mae triniaethau ac opsiynau cymorth a allai helpu.\n"Mi wnes i dreulio misoedd cyntaf bywyd fy merch yn llawn gorbryder y byddwn i rywsut neu’i gilydd yn achosi iddi gael niwed. Roedd golwg mawr ar fy nwylo i achos mod i’n eu golchi nhw o hyd ac o hyd. Cefais yr help ro’n i ei angen ac o’r diwedd rydw i’n mwynhau bod yn fam."\nMae triniaethau amrywiol y gallech gael eu cynnig ar gyfer OCD amenedigol. Dylai eich meddyg drafod yr opsiynau hyn gyda chi, er mwyn i chi allu gwneud penderfyniad gyda’ch gilydd am y driniaeth orau i chi:\nY prif fathau o therapi siarad sy’n cael eu cynnig ar gyfer OCD ydy:\ntherapi ymddygiadol gwybyddol (CBT)\namlygu ac atal ymateb (ERP), sy’n fath penodol o CBT sy’n cael ei ddefnyddio i drin OCD.\nMae therapi siarad ERP yn eich helpu i ddeall sut mae eich OCD yn gweithio a beth mae arnoch ei angen er mwyn ei oresgyn. Bydd eich therapydd yn gallu eich helpu i wynebu eich obsesiynau a dysgu sut i wrthsefyll yr awydd i orfodi eich hun i ailadrodd gweithgareddau.\nDim ond mewn rhai rhannau o’r wlad y mae ERP ar gael.\nEfallai hefyd y byddwch yn cael cynnig meddyginiaeth i drin symptomau eich gorbryder. Os oes gennych unrhyw bryderon ynglŷn â chymryd meddyginiaeth, gallwch siarad gyda’ch meddyg neu fferyllydd. Mae hyn yn cynnwys trafod unrhyw bryderon ynglŷn â chymryd meddyginiaeth tra rydych yn disgwyl babi neu pan fyddwch yn bwydo ar y fron.\nMae rhai pobl yn gweld bod cymryd meddyginiaeth ar y cyd â therapi siarad yn gallu eu helpu i gael y budd mwyaf o’u therapi.\nOs oes rhestrau aros hir ar gyfer therapïau siarad yn eich ardal chi, efallai y bydd eich meddyg yn argymell eich bod yn ystyried dewis arall yn lle therapi. Gall y dewisiadau hyn eich helpu i reoli eich iechyd meddwl tra rydych ar y rhestr aros.\nEdrychwch ar ein tudalen am driniaethau ar gyfer OCD i gael mwy o wybodaeth.\n"Pan o’n i’n disgwyl fy ail blentyn, mi ges i brofiad o weld gwaed ar y sêt mewn toiledau cyhoeddus ac arweiniodd hynny at obsesiwn difrifol a’r syniad afresymol mod i wedi dal HIV. Mi wnaeth y syniad afresymol yma gymryd fy mywyd i drosodd. Ro’n i’n teimlo ei fod wedi troi yn rhyw fath o anghenfil mawr."\nHunanofal ar gyfer OCD amenedigol\nGall OCD amenedigol fod yn brofiad anodd iawn, ond mae camau y gallwch eu cymryd i’ch helpu i ymdopi. Dyma rai syniadau i’ch helpu i reoli eich OCD:\nMae gan elusennau fel OCD UK ac OCD Action adnoddau i’ch helpu i ddeall ac ymdopi â’ch OCD. Maen nhw hefyd yn rhedeg grwpiau cefnogi a fforymau ar-lein lle gallwch siarad gyda phobl eraill sy’n byw gydag OCD. Mae Maternal OCD hefyd yn cynnig cefnogaeth benodol ar gyfer OCD amenedigol.\nTrio adnoddau hunangymorth\nEdrychwch ar ein tudalen am hunanofal ar gyfer OCD i weld rhestr o adnoddau hunangymorth a allai fod o fudd i chi.\nSiarad gyda rhywun rydych yn ei drystio\nGall cael cefnogaeth gan bobl o’ch cwmpas wneud byd o wahaniaeth i’r graddau rydych yn teimlo eich bod yn gallu ymdopi â’ch obsesiynau a’ch gorfodaeth i ailadrodd gweithgareddau.\nOs ydych yn teimlo’n gyfforddus, gallech siarad gyda nhw am eich obsesiynau a’ch gorfodaeth i ailadrodd gweithgareddau. A gallech siarad ynglŷn â sut y byddech yn hoffi iddyn nhw ymateb a’ch cefnogi.\n"Ro’n i’n meddwl mod i’n fethiant … Byddwn yn cynhyrfu wrth feddwl eu bod nhw’n meddwl y byddwn i’n ei frifo fo ac y bydden nhw’n mynd â fo oddi arna i. Ar ôl hyn roedd gen i gymaint o obsesiwn y bydden nhw’n gwneud hynny, nes y byddwn i’n ei wylio fo ddydd a nos, ac yn peidio â chysgu er mwyn gwneud yn siŵr bod dim byd yn digwydd iddo fo."\n< Gorbryder amenedigol PTSD ôl-enedigol a thrawma genedigaeth >


I CSofnodion o'm Dydd-lyfr Americanaidd.|1876-12-22|Y Gwladgarwr - Papurau Newydd Cymru\nIssue: 22 Rhagfyr 1876\n22 Rhagfyr 1876\nI CSofnodion o'm Dydd-lyfr…\nCSofnodion o'm Dydd-lyfr Ameri- canaidd. GAl" J. J. DAVIES (ITXAS DDU). (Parhad.) Medi y 23ain (Gwener).-Yn y cyfnos, neith- iwr, daeth llong hwyliau o fewn ychydig ganoedd o latheni i'r Wyoming, yn dychwelyd o vVJad y Corllewin. Yr oedd y m6r yn 11 awn gwreichion. yn ymddysgleirio fel scr tanbaid. Barnwyf 111ai pysgod bychain oedd yn peri y fath ymddangos- cl iad rhyfedd. Heddyw yn forfeu ysblenydd, y gwynt yn dag a'r mÔr yn llyfn. Canoedd o wenoliaid yn dilyn y llestr, wedi bod ar ymwel- iad hafol a'r Ynysoedd Prydeinig. Onid yw yn -rhyfelldfod yr adar hyn yn gallu parhau ar yr aden ddydd a nos am gymaint o amser? Go- "baith am weled tir yn fua,n, a glanio yfory. Dail a rliedyn yn nofio ar wyneb y dyfnder, yr llyn a brawf eill hod yn agosan at dir. Y wybren yn ddigwmwl, a theyrn y dydd yn ymddysgleirio -yn ei ogoniant nefolaidd. Dechreuwyd tanys- grifiad tuag at chwech plentyn amddifad James 'Dunbar, y peirianydd trengedig. Am ddau o'r gloch, wele y pilot No. 4, o New York, yn nesu at y Wyoming ac yn dyfod i'r bwrdd, gan gy- merycl llywyddiaeth y llestr tua thraethell y %rawd Jonathan. Dyn tal, gwridgoch, a go]ygus yw y swyddog hwn, a gall yr ymdeithwyr fod yn hyderus y medr efe lywio y Wyoming yn ddyogel i ben y daith. Yr ydym yn awr o fewn -tri chant o filldiroedd i New York. Medi 23ain.—Nos waith dawel neithiwr, a'r, "éatr yn morio gyda bwandra. Y mordeithwyr1 yn codi gyda'r wawr ya awyddus i weled tir. Wedi cael boreufwyd aethum i'r bwrdd, a chefais .()lwg ar drum o fvnyddoedd Long Island, Amer- ica. Myfi oedd un o'r rhai cyntaf i weled tir a myned a'r newydd i lawr i'r trydydd deck. Dyma y newydd fel tin gwyllt trwy y lie, a'r bobl yn ■dylifo allan am y cyntaf i gael golwg ar y Byd :N ewydd-y Cyfandir Americanaidd, gorsaf y Werinlywodraeth fwyaf mawreddog o fewn y byd. Goleudy Long Island yn y golwg. Y dwfr yn newid ei liw i Ms tywyll. Yr ydym yn awr, xhwng naw a deg o'r gloch y boreu, ryw ddeng milldir i draeth gorllewinol Long Island; gallwn weled tywocl melyn y draethell yn ymestyn am filltiroedd lawer. Gweled y ty cyntaf yn America, yr hwn.a ymddangosai yn debyg i gastell. Y mynydda,u wedi diflanu o'r golwg, ac arfordir isel y gorllewin-ogledd yn ganfyddadwy. Dim tir yn ganfyddadwy mewn un cyfeiria.d arall. Dyfod i olwg New Jersey tua chanol dydd. 'Dyma ynys ardderchog, a plialasau prydferth, gerddi, maesyid, a choedwigoedd ysblenydd. Dyfod gyferbyn a Fort Hamilton oddeutn tri o'r gloch. Y mae yr amddiffynfa hon wedi ei hadeiladu o feini mawrion, ac yn cynwys canoedd ofagnela.u. Gorfod aros amy tug-boat. Y bâd ,,n ,a'r medclyg yn dyfod, a'r ymdeithwyr yn myned dan arholiad meddygol o'i flaen ar fwrdd y Wy- oming. Long Island ar ein deheu, Stratton Island ar ein haswy, New York ar ein cyfer, a ithref Brooklyn hefyd yn y golwg. Glanio yn mhorthladd New York ychydig wedi pedwar ar gloch, a myned allan o'r Wyoming a sangu ar dir yr America yn y cyfnos. Teimlad rhyfedd yn fy meddianu wrth droedio cartrefle meibion rhyddid am y tro cyntaf erioed. Tybiwn weled -duwies Rhyddid yn cysgodi y llanerch a'i haden- ydd noddawl, a bod ysbrydoedd y tadau pererinol yn cyfodi i'm croesawi i'w gwlad fabwysiedig. Medi 24ain.—Cysgu neithiwr yn y Castle Gardens, wedi yn gyntaf roddi ein henwau, nodi lie ein genedigaeth, a'r ardal y bwriadem wneyd -ein trigfa. Y mae yr hen gastell mawreddog ,gan mwyaf yn bentwr llosgedig, gan y tan mawr fu yma tua dau fis yn ol. Y mae gerddi, neu yn hytrach meusydd, ardderchog oddiamgylch y He, a'r rhodfeydd mwyaf gorphenedig. Y mae New York yn dref ardderchog, yn dra thebyg i Liverpool. Gwelais yma luoedd o fechgyn duon Ham. Gwisgai rhai o honyntfel boneddigion. Yn y prydnawn yr oedd un o longau rhyfel yr Unol Daleithau yn taranu yr awyrgylch gan ,drwst eu magnelau, tra yr oedd Hong ryfel arall ,,n :gyffelyb yn ymyl, megys yn barod i gyduno yn y ffug-frwydr. Cefais ddyddordeb mawr yn yr helynt. Bechgyn braf yw y mor-filwyr Ameri- canaidd. Gwelais luaws o honynt yn myned a dych welyd oddiar fyrddau y rhyfel-lestri. Cysg- -.ais i a'r teulu nos Sul yn 8, West-street, New York, mewn Neuadd Ddirwestol. Tybiwn, -wedi bod ar fwrdd y llong cyhyd, fod yr heolydd, y tai, ac hyd y nod y gwely, oil yn ymsymud Medi 25ain (Llun).— Myned oddi amgylch y Acliitas i weled ei rhyfeddodau, a phrynu ymborth ..gyferbyn a'r daith yn y train. Cofied yr ymfud- wyr nad yw cwmpeini y rheilffyrdd yn eu cyf- leawi a dim ond dwfr a than. Dyfod y prydnawn d reilffordd Pennsylvania, er cychwyn am y far WtSt. Myned drwy dclinas New York gyda'r ■■train, a galw yn Philadelphia oddeutu haner ;nas. Methu cael hamdden i fyned i lawr er gwele(I adeiItMlau y Centennial, ac i ymddifyru aiewn gweled y rhyfeddodau cylfyddydol. Medi 26ain (Mawrth).-Cysgu neithiwr ar agedd y cerbyd yn fy nillad. Teimlad rhyfedd i ,nit gydd wedi arfer a gwely clyd yw deffro gyda'r ya.wr, a thraed & phen clwyfus. Galw heddyw yt Coalville a Harrisburgh, Pennsylvania, a aaayned yn mlaen trwy Cumberland Valley. Ym- weled ag Altoonah, a chyrhaedd i dref Pittsburgh <erlJ,.n deg y nos. Tref weithfaol yw hon, tebyg ,i Mor Tydfil. Tebyg fod yma filoedd lawer o Gymry. Cyhoeddir yn y dref hon newyddiadur Cymreig o'r enw Y Wasg. Y mae talaeth Penn- sylvania yn enwog am ei hen sefydliadau o Gymry. Medi 27a.in (Mercher).—Galw yn nhref Colum- bus, Ohio, yn y boreu, yna cyrhaedd i Pickwick. Gwlad amaethyddol, doldir o wastadedd ffrwyth- lawn, gyda thai coed a phriddfeini yw talaeth Ohio. Myned trwy Dalaeth Indiana. Dyma wlad yr Indian Corn. Llawer 0 diroedd coediog newydd ei glirio. Dyfod i Logan's Port, Indiana. Tref fawr, yn yr hon yr ymgyfarfydda amryw reiltTyrdd pwysig. Teithio vn y prydnawn trwy dalaeth Illinois. Modi 26ain (Iau ).-Oclcleutu pedwar ar gloch y boreu wele y waedd am newid y cars. Rhyfedd y fath dwrw-pawb yn codi o'u cwsg, yn tafiu ymdlith eu blancedi, ac yn pacio i fyny yr hand luggage. Wrth ddyfod allan, yn ofni .myned yn sathrfa i'r llu peirianau symudol a wybient yn yr orsaf. Credwyf, onibai fod cloch fawr yn chwareu ar ben pob peiriant, y byddai rhai o honom wedi cyfarfod ag angeu. Digwydd injni'd i mewn i gerbyd wedi ei haner lanw a Swediaid, y rhai ni fedrent air o Seisneg. Dylai pawb a fwriadant ymfudo i Ogledd America fyned i'r drafferth i ddysgu ychydig o Seisneg yn gyntaf, neu gwael fydd eu tynged heb iddynt gadw cyf- ieithydd wrth law. Teithio trwy Illinois heddyw. Gwlad o wastadedd heb un bryn yn y golwg. Heidiau o adar a brain yn ehedeg o gwmpas; gweled ajnryw lynoedd ac afonydd yn wasgar- .dig drwy y wlad. Amlwg yw fod y parth hwn yn cynwys sefydliadau newyddkm. Croesi afon fawr y Mississipi yn y prydnawn, un o brif afon- ydd yr America, yr hon sydd yn y parth canol- dirol hwn dros chwarter milldir o led. Y tu gorllewinol i'r afon y mae tref Burlington.\nY WLADFA GYMliEIG.\nY WLADFA GYMliEIG. Awst 15fed, 1876. (Parhad o'r llythyr a dderbyniwyd gan Mr. Rees T. Williams, Treherbert). Cawn edrych ar y Wladfa yn bresenol yn ei chyflwr cyfeillgarol. Os dygwydd i ti ddyfod yma, neu rhyw le newydd arall, gweli a tlieimli lu o bethau na feddyliaist erioed am danynt. Yr ydym wedi ein tatlu yma agos o bob man dan haul, a phob un ohonom a'i ymarferiadau cartrefol wedi glynu mor ddwfn yn ei galon, a chymaint o barch ganddo i'r hyn a goledda fel nad oes ond. digon o res win, pwyll, ac arafwch a fedr ladd y cyfryw, a gosod eu perchenog i gydeistedd yn daw4 yn mhob cymdeithas. Gwyr pob ardal, trwy adnabyddiaeth gymydogaethol, y modd i drin eu gilydd, a hyny heb dram- gwyddo naill y llall; ond yma, cyfarfyddasom fel yn y farchnad neu orsaf cledrfi'ordd yn Nghymru, pob un a'i ddull ei hun, a phob un yn ddyeithr- i'r llall, fel nad oes dim ond amser, pwyll, ac arafwch, a'n gwna ni fel gwlad yn gyrndeithaswyr cywir a chariadus, er y mae yn hyfrydwch genyf ein bod yn bob peth ellir dy'sgwyl i wlad newydd i fod, a llawer gwell nag y myn rhai yna gredu ein bod. Gan nad beth ydym mewn gwahanol bynciau llenyddol a gwlad wriaethol, nid ydym yn amddifad o gydnabod y Gwirionodd mawr, rly fel y taena y dyhirod cableddus hyny yn y newyddiaduron yna; y mae amser eto yn pi pan y ceir cyflawn esboniad ar bethau, pryd y gwna hyny i'r pethau y gorfoledda y cyfryw ynddynt yn bresenol droi yn rheg a gwarth bythol i'w percheiogion. Os na fu ganddynt hwy barch i ddydd yr Arglwydd tra y buont yma, na chyhuddent ereill o fod yn euog o'r un pethau; pe felly, ni fyddaiangenrhoddi'r offer gweithio i gadw noa Sadwrn, na myned i'r ysgol boreu Sul, nac ychwaith i'r pregeth- wyr sydd yma fyned i'r drafferth o bregethu y prydnawn a'r hwyr bob Saboth. I ba beth y mae y cymundeb misol da yma, os yw pawb ond tri wedi gadael yr achoa da'? I ba beth y gwna yr ugeiniau ereill gyfranogi o swper yr Arglwydd bob mis? Heb fanylu, gwel pawb diragfarn mai anwireddau noeth yw y cwbl. Y mae'n wir nad oes yma gapel eang a gwych genym eto, ond y mae yma ddau ysgoldy, un yn Nhre' Rawson, a'r llall wyth milldir yn uwch i fyny i'r wlad, fel y mae yn hollol gyfleus i gynal pob moddion cyhoeddus, a thra y bu y cyntaf ar waith, cawsom ran hslaeth o fasnachdy y Bonwr M. H. Thomas i gynal ysgolion a chyfarfodydd. Y mae gwasanaeth ac ysgol yn y Dref Uchaf bob Saboth; yr ysgol yn nh;9" y Bonwr Thomas Williams, Treherbert, a'r cyfarfodydd yn nhy y Bonwr William Griffiths, Cwmaman, Aber- dar. Er nad oes parch neillduol i'r dydd, y mae pethau fel hyna yn ei daflu drosodd, er roddi lie i'r Llun i ddyfod i mew n bob wythnos. NEWYN YN Y WLA.DFA.-Dyma beth fyddai yn bwysig iawn, pe gwir; ond y mae pobl y cornelau yna fel pobl yr hen fyd gynt a Noe, fel pe yn cellwair a'r pethau Inwyaf pwysig. Os yw dymuniadau y cyfarthwyr Patagonaidd ei bod felly arnom, y mae ein cysur ninau yn yr Hwn sydd wrth y llyw, ac yn alluog i lywio y byd a'i amgylchiadau wedi gweled yn dda i ddifetha dymuniadau llawer. Y cwbl sydd yn brin yma y gauaf hwn ydyw ymenyn, gan fod y gwartheg mor ychydig yn y Wladfa i ateb y boblogaeth, a'r hin sych a'r borfa yn fach. Er mai y gauaf yw hi, y mae yma lawer iawn o ymenyn yn cael ei wneyd. Y mae y Llywodraeth yn addaw anfon cyflawn- der o ddefaid a gwartheg i'r Wladfa yn fuan; am hyny, gelli di, a phawb ereill, fod yn dawel am danom, gan adael i bawb ymborthi ar y pethau sydd yn gydnaws a'u harchwaeth. Gofyni yn dy lythyr a ydyw y gwcw yn rhoddi tro yma; nac ydyw ddim. Y mae yma gan- oedd o barrots yn crawcian o'n hamgylch bob awr, ac y mae yma agos bob aderyn ag sydd j yn yr Hen Wlad. Y mae yma y Robin Goch1 glanaf a welaist erioed, y mae agos gymaint arall a'r un sydd yna. Y mae yma, hefyd, y tebycaf yn y byd i'r Fronfraith, nid hollol yr un lliw, a chana y peth mwyaf swynol a fu erioed; y mae ganddi fwy o donau na'r Fron- fraith, ac y mae un ohonynt yma. wrth y caban gyda ni bob pryd bwyd, a ninan yn ei borthi; y mae mor ddof a difraw fel y mae yn dyfod i mewn atom, a sefyll ar flaen troed un ohonom, ac ar ol bwyd esgyna i nen y caban, ac a ddyry i ni res o donau swynol. Y mae y Dryw yma, a rhyw aderyu bychan arall at yr un maintioli, ac yn ganwr o'r dos- barth blaenaf. Heb fyned i enwi ychwa.neg, y mae yma gyflawnder o adar hardd a braf. Cofia fi at Thomas Vaughan a'i deulu, ei deulu yn nghyfraith, a phawb yr un modd; a dywed wrth Thomas Vaughan yr ysgrifenaf eto fy marn iddo, gyda sicrwydd, yn mhen tua thri mis, gan ei bod yn fethiant yma y llynecld. Y mae arnaf awydd am weled cynhauaf yma cyn cymhell neb i ddyfod allan, fel y byddo bara yn sicr yn y wlad heb ei allforio o Buenos Ayres yma; er y gwn y byddai yn iechyd i Thomas Vaughan ddyfod i'r Wladfa. Fy nghynghor i bawb ydyw, i ymlonyddu dan y cynhauaf, oblegyd daeth yma y llynedd ormod o'r h?,ner i ateb sefyllfa'r Wladfa; gan hyny, credwyf mai doeth fyddai gadael y Wladfa gael ei hanadl am ychydig, nes y daw cynhauaf, ac os llwydda pawb yn eu hamcanion eleni, bydd y Wladfa mewn ffordd i dderbyn ymfudwyr wrth y canoedd y flwyddyn '77. Y mae yr hanes am y brodor- ion yn lladrata yn y nos yn anwiredd. Darfu i un o'r rhai oedd yma yn llechu trwy y gauaf, ar ol gwario'r oil a feddai, a chael o hyd i un fel efe ei hun ar ryw noswaith, ladd brodor arall (Indian) yn ei feddwdod, er cael ffoi. Cymerwyd pump caseg a dau ebol i ffwrdd, ac am na theimlwyd y golled gan y perchenogion yn ddigon i fyned ar eu holau, dangosasaiit yn ddidrafferth. MASNACH Y WLADFA.—Y mae yn rhaid cael eyfnewidiad yn hyn cyn byth y daw y Wladfa yn y blaen. Y mae yn rhaid i ni ymryddhau o'r cadwynau yr ydym ynddynt Y11 bresenol; y mae y tai masnachol yma fel pe yn benderfynol i'n cadw i lawr. Y maent a holl fasnach y mor a'r tir yn eu gafael, fel y maent yn gallu codi fel y mynont wrth werthu, a rhoddi fel y mynont wrth brynu, ac ar adeg fel hon, y maent yn ei gwneyd hi. Buom ni, fel cwmniau, unwaith am daflu y peth o flaen Mri. Thomas, Gwernllwyn, a Rees, Dowlais, yr hyn hefyd a wnawn eto er mwyn ychydig hyffroddiant a chyfarwyddyd i symud gam yn mlaen o'r twll yma. Ni ddaw daioni o'r Wladfa nes y ca masnach ei thraed yn rhydd o'r cyffion presenol, a chred- wyf hefyd nad yw y dydd yn mhell i hyny fod. Y mae yn syndod meddwl ei bod wedi byw cyhyd. Gwasanaethed hyn am y tro hwn eto, gan ddymuno dy lwyddiant, gor- phwJTsaf dy hen gyfaill, W. H. HOWBLLS.\nNODIADAU AR GYFARFODYDD LLENYDDOL…\nNODIADAU AR GYFARFODYDD LLENYDDOL TONYREFAIL. SYR,—Fel y dywedwyd yr wythnos ddi- weddaf, danfonasom lythyr i bwyilgor y cyfarfodydd uchod, a gwrthodwyd ei ddarllen. Yn awr, ni a ddywedwn yn fyr beth oedd ei gynwysiad. Tri sylw oedd genym. (1). "Illsounders."—Dywedwyd ei fod yn wrthun ac yn warthus, i bwys lenyddiaeth lan, glywed dyn yn swnio salmon fel y mae wedi ei ysgrifenu. Yn sicr, dylai dynion na sy'n hyddysg yn y iaith Seisnig wneyd pob ymdrech i ddewis darnau i'w darllen heb Seisneg ynddynt. Ond nid felly y mae. Mynent ddarllen Cymraeg i'r cyhoedd yn wael, a Seisnig yn waelach. Am i ni ddweyd dan y pen hwn "ybuasem yn sicro ddefnyddio y wialen yn drom ar schoolboy dan ein gofal, a fuasai'n beiddio gwneyd y fath blunders ahfaddeuol mewn darllen a wnawd gan rhai o ddarllenwyr y cyfarfod uchod," mae y pwyll- gor yn trin dyn ieuanc sydd yn ysgol Ton- yrefail yn enbyd. Yr ydym yn methu deall pareswmydyw hyn iddynt drin y gwr bach mor arw, oherwydd gal asai unrhyw ddyn ddefnyddio y frawddeg uchod. (2). "Comic Singers."—Yr unig beth ddy- wedwyd dan y pen hwn oedd nad oedd "cyf- arfodydd Temlwyr Da" le priodol i ganu yr un caneuon ag a genir yn "nghyfarfodydd Temlwyr Bacchus." Mae genym sierwydd y fod order wedi ei wrthod mewn tafarn ar Donyrefail i'r un gan maswedd a gafodd order gan y Temlwyr Da. (3). Anufydd. "-Gan nad yw y pwyllgor yn gwingo rhyw lawer yn erbyn yr hyn ddywedwyd ar y pen hwn, wnawn ni ddim ond dweyd fod o dri i ddeg wedi gwrthod cymeryd rhan mewn pob cyfarfod o'r dechreu. 0 ganlyniad, mae un fel wedi ei apwyntio i'r express purpose o gasglu darllen wyr, &c., pro. tern. Oddiwrth hynyna, gellir casglu nad yw yn rhyfedd yn y byd fod y cyfarfod- ydd yn troi allan yn fethiant. x Yn ein llythyr, yr oeddem hefyd yn con- demnio personau (heb eu henwi) am wneyd ystumiau ar eu cyrff er mwyn dynwared ereill, pan ar y llwyfan. Chwith iawn genym ddweyd na lwyddodd y personau hyny gy- maint ag oedd y fath strain ar ei cyrff yn deilyngu. Mae yr uchod yn frasluniad byr o'r hyn ddywedwyd yn ein llythyr. Gyda'ch caniatad, Mr. Gol., danfonwn i'r GWLAD- GARWR ychydig nodiadau ar gyfarfod nos Wener nesaf.—Yr eiddoch, OENIN.\nLLAWLYFR Y GLOWR.\nLLAWLYFR Y GLOWR. MR. GOL.,—Gwelir mewn colofn arall fy mod wedi cytuno am gyhoeddi y llyfr uchod. Yr wyf wedi cael canoedd o gymhelliadau i ddyfod ag ef allan o bryd i bryd, ac yn awr yr wyf yn penderfynu ufuddhau, os caf fil o enwau ato. Nid wyf yn credu fod hyn yn ormod, er tloted amser ydyw. Nid wyf am ymffroatio dim yn ei gylch. Y mae yn lyfr i lowyr, wedi ei ysgrifenu gan un ag sydd wedi treulio yn agos i dri deg o flynyddau o dan y ddaear, yn ystod pa amser yr wyf wedi bod yn ymwneyd a bron pob cylch o wasa,naeth yn ysgol y I of a, ac wedi dysgu peth yn mhob galweaigoeth. Gyd-lowyr hoff, plant y perygl- on mawrion, fy nghais atoch yw eieh help i ddyfod a hyn o ffrwyth fy llafur drwy'r wasg. Gan fod cymaint o symud wedi bod er pjin anfonwyd at,-if o'r blaen, bydded i chwi oil anfon eich henwau eto i'r cyhoeddwr-Daniel Davies, Printer, Treorci. D. WEEKS.\n" BLÃCKJVELL" A FFYNON TAF.\nBLÃCKJVELL" A FFYNON TAF. MR. GOL.,—Y mae yma rai yn fy nghy- huddo i o fod yn awdwr hanes y cyfarfod yn Nhabor, Ffynon Taf, yr hwn ymddangosodd yn eich newyddiadur ychydig ya ol. Dy- munaf hysbysu nad myfi a'i hysgrifenodd, ac na wyddwn ddim am yr hanes nes i mi ei ddarllen yn y GWLADGARWR a charwn i chwi i gadarnhau gwirionedd yr hyn wyf yn ei draethu.—Yr eiddoch, B. JONES, Draper. [Tystiwn nad Mr. Jones oedd awdwr yr hanes.— GOL.] [Daeth i law lythyr oddiwrth ohebydd eilw ei hun Llwynog yn amheu cywirdeb adrodd- iad Blackwell," ond gan fody mater yn myned yn hen, fe faddeuir i ni am beidio cyhoeddi ychwaneg ar y pwnc.—GOL.]\nOGOF ORLANDO. MR. GO L.Tegweh, onite, fyddai rhoddi rhyw awgrym i ddarllenwyr y GWLADGARWR yn mha ryw gwr or wlad y saif Ogof Orlando, gan fod eich gohebydd a'ch darllenwyr wedi cymdeithasu llawer ar faes y GWLADGARWR cyn hyn. Wei, ynte, i dori'r stori yn fyr, saif Ogof Orlando yn nghesail un o'r creigiau mawrion yna sydd i'w cael rhwng Hen Gareg Lwyd y Mynydd Du a Banau Brycheiniog. Fy unig gymdeithion ydyw'r ysgyfarnogod, gwyr y mynydd, ac ambell i ehedydd bychan. Fel hyn, mewn unigedd, yr wyf yn treulio fy nghetyn, heb wybod fawr am y byd a'i hel- yntion, oddigerth pan fyddaf yn myned ar neges i hen dref filwrol Aberlionddu, neu i dref boblogaidd a chyflym-gynyddol Aber- p cly tawe. Bu ni yn y lie olat ychydig amser yn ol, a mawr y rhyfeddodau a welais. Wedi gwneyd fel y dywed y Sais, business first and pleasure after," aethum am dro er gweled y dref. Wedi bod am beth amser, fel hwrdd mewn ffald, yn cerdded yn ol ac yn mlae^ cefais fy hun yn sefyll gyferbyn a siop lyfrau -tebyg i'ch siop lyfrau chwi, Mr. Llwyd, yn Aberdar yna. Wedi sefyll fel hyn am beth amser, yn edrych ar y dynion yn dylifo i fewn ac allan, penderfynais fyned i mewn, ac O! Mr. Gol., dyna le Yr oedd yno gan- oedd, os nad miloedd, o bob math o bapyrau. Cyn fy mod wedi cael amser braidd i edrych o gwmpas, dyma ddau hogyn difarf yn taro i fewn, ac yn mlaen at y counter, gan ofyn am y GWLADGARWR yna aethum inau yn mlaen at y counter, ac wedi cael y GWLADGARWR aethum allan i'r heol. Troais i fewn i westy yn yr ymyl yno er mwyn cael un cipolwg ar fy hen gyfaill. Wedi darllen nodion gwerth- fawr eich gohebydd galluog, Masnachdeith- iwr, yr erthygl arweiniol, llythyr y talentog Gohebydd Llundain, Gohebiaeth Lerpwl, yr Arsyllfa, a'r gwahanol ohebwyr rhy ami i'w henwi, troais at yr hysbysiadau eistedd- fodol. Gwelais er fy mawr lawenydd fod y cyfaill dihoced, Watcyn Wyn, wedi ei apwyntio i feirniadu yn eisteddfod y Cymrod- orion, Dowlais, y Nadolig nesaf. Teimiais ryw foddhad neillduol fod y giowr bach ath- rylithgar, eiddil o gorff, yn cael y fath sylw gan ei gydgenedl. Wedi troi ae ail edrych gwelais yr un enw eilwaith wedi ei a; wyntio I i feirniadu yn eisteddfod y Crwys. Yn mha le y mae y Crwys hwn nid wyf yn gwybod, ond os byth y deuaf i wybod byddaf yn sicr o dalu ymweliad a'r lie er mwyn cael cipdrem ar y liberal gentlemen sydd yn byw yno, ac o bawb ar bwyllgor eisteddfod y Crwys. Deg swllt o wobr am y bryddest oreu ar ol y bachgen dihoced, a'r clamp o athrylith, Tom Wedros Evans Deg swllt o wobr Dear me, onid yw peth fel hyn yn wastraff ar arian 0, chwi wyr y Crwys, pa beth a'ch cymhellodd i gychwyn y fath anturiaeth. Yn iach, syr, gan ddymuno pob llwyddiant i wyr y Crwys yn eu hanturiaeth bwysig.— Yr eiddoch, ORLANDO.\n- MR. WILLIAM ABRAHAM (MABON)…\nMR. WILLIAM ABRAHAM (MABON) A'R SLIDING SCALE. MR. GOL. Facts are stubborn things," felly y gwirionedd mewn cysylltiad a'r pwnc uchod. Addawodd Mabon ar g'oedd gwlad trwy gyfrwng newyddiadur, er's ychydig amser yn ol, y buasai yn ateb unrhyw gwest- iynaua ewyllysiwneugofyn iddo, os yn ei allu, ar yr amod fy mod yn rhoddi iddo fy nghyf- eiriad yn llawn. Cydsyriais a'r amod heb y nacad lleiaf; ond pan anfonais ato lythyr yr ail waith yn cynwys dim ond tri gofyniad a chais cyfreithlon, gwrthododd eu hateb. Ai dyma beth yw cyflawni adduned I Fe gaiff y darllenydd farnu. Ond eto, Mr. Mabon, ni ddarfu i chwi foddloni ar wrthod ateb yn unig, eithr darfu i chwi daflu iminu- ations annheilwng o ddyn o'ch safle chwi ar fy mherson, am feiddio amddiffyn yr hyn ag wyf wedi eich herio i'w wrthbrofi Dichon mai nid anmhriodol yn y fan hon fyddai gosod o flaen y darllenydd y cwestiynau crybwylledig, yn Dghyd a'i ateb yntau, fel ag i roddi chwareuteg i'r pwnc ar fwrdd y cyhoedd. Dyma i chwi y du a'r gwyn :— 1. Ai nid yr un egwyddor oedd i reoleiddio y gostyngiad yn Group No. 2 a'r ddau Group arall, sef gostwng yn ol y safon ? 2. A chaniatau y buasech wedi ein gostwng yn ol y safon, fel ag oedd y dyfarniad wedi ei barotoi, ac fel y cafodd y ddau Group arall, I pa faint fuasai y general rate o ostyngiad yn Group No. 2 ? 3. Ai nid yn ngoleuni y dyfarniad dydd- iedig Rhagfyr 12fed, 1875. yr oedd y docu- ment dyddiedig Chwefror 12fed, 1376, i gael ei gyfansoddi, sef i nodi allan y gweitlifeydd yn mhob Group, a'r gostyngiad oedd i'r gwahanol Groups hyn yn ol safon y dyfarn- iad ] Dyna i chwi y cwestiynau, a dyma i chwi beth gefais mewn atebiad :— '• Syr,—Wedi i mi ddweyd wrthych o'r blaen na.d oeduwn yn bresenol ar y Bwrdd y dydd y gwnaed yr hyn yr achwynW-ch chwi arno, yr wyf yn ystyried eich bod yn 1flyned yn rhy bell wrth ofyn fy ntarn bersonol i arno. v Mae y defnydd a wnaethoch o'm liat- ebion blaenorol yn profi ar unwaith mai ym- ladd a. r Bwrdd yw eich amcan felly, teg yw i chwi ffeindio eieh ammunition eich hun." Yn awr, ddarllenydd, a ces rhywbeth yn insrdtmg yn fy gofyniadau i, yn cyfiawnhaa yr atebiad swrth ac anfoneddigaidd uchodl Neu a ydwyf wedi gwneyd unrhyw gam ag ef wrth ymdrin a'r pwnc mewn llythyrau blaen- orol I Os do, paharn na wna amddiffyn ei hun ? Gwn y cydnebydd pob dyn o berchen synwyr cyffredin fy mod oddiar y dechrett wedi mabwysiadu llwybr cymedrol, ac nid wyf wedi dweycl dim heb ei brofi felly, yr wyf yu tafiu y Hysnafedd hwn yn ol iddo gyda'r dirmyg mwyaf. Ond, yn gyntaf, gad- ewch i ni ddadansoddi yr atebiad, fel y cawn weled ei gynwysiad yn ei liw a'i lun priodoL Cwyna fy mod yn gofyn ei farn bersonol ef, gan nad oedd ef ar y Bwrdd y diwrnod y gwnaed yr hyn yr achwynaf arno. Yn awr, nid oes a fyno yr uchod o gwbl 4'r cwestiyn- au perthynol i'r pwnc. Nid wyf wedi ceiaia am eich barn bersonol ar ddim atebion a "Ië," neu "Nage," fuasai yn boddloni fy nghais. Eto, Mabon, beth sydd a fyno eich absenoldeb o'r Bwrdd y diwrnod hwnw a'r cwestiynau uchod ? A oeddech yn credu fy mod yn ddigon dall i adael hyn i fyn'd heibio yn ddisylw i Ond a chaniatau fod a fyno hyny a'r cwestiwn, oni ddarfu i chwi gyd- synio a'r hyn a wnaethpwyd ac oni ddywed- asoch nad oeddech, er eich absenoldeb ajit ysgoi dim o'r cyfrifoldeb ? U," meddai Mabon, yr ydych yn myned yn rhy bell." Ydwyf, mae yn bur debyg, i'ch boddhau chwi. Os nad oedd y crys yn lan, gwell fuasai i chwi beidio bod mor barol i dynu ymaith y got. Rhy bell, yn wir! os yw eich achos yn ddyogel, a chwithau yr ochr dde i'r berth, pa achos i chwi ofni i mi fyned yn rhy beil ? Mae gwirionedd o'm tu i, ac nid oes arnaf ofn eich cyfarfod wyneb yn wyneb pryd y mynoch i amddiffyn fy achos fy hun a'm cydweithwyr. Eto, yr ydych yn fy nghyhuddo mai fy amcan yw "ymladd a'r Bwrdd. Pa le yr ydych wedi cael sail i'ch cyhuddiad, Mabon ? Dywedwch mai y defnydd wnaethum o'ch llythyr blaenorol oedd yn profi hyny. Wei yn awr, ynte, ni wnes ddim ond ei gyhoeddi ac os oedd cyhoeddi y llythyr hwnw yn ymladd a'r Bwrdd," yna mae y gwirionedd, sef eich geiriau chwi eich hun, yn troi yn arch-elyn i'r Bwrdd drwy ymladd ag ef. Nid wyf yn ystyried, gan mai y gwirionedd sydd genyf yn gyfrwng i ymladd a'ch gweithred- oedd ar y Bwrdd, fod eich cyhuddiad yn un sarhad arnaf, eithr yn hytrach anrhydedd. Teimlaf yn falch ac yn galonog i wrthwynebu sathriiid deddfau cyfiawnder a gwirionedd. Fe fyn cyfiawder a gwirionedd wthio eu hun- ain yn mlaen gydag amser er pob gwrthwyn- ebiad. Nid a'r Bwrdd fel sefydlLd y mae » fynwyf o gwbl, eithr a gweithrediadau pwyll- gor y cyfryw Fwrdd, pa rai, fel y gwyddoch 1 yn eithaf da eich hun, sydd wedi gwneyd cam dirfawr a ni mewn amryw betluiu. Y mae y Bwrdd, fel sefydliad, yn un ag y gwnaf bob amser ei bleidio. Nid ary Bwrdd y mae y baj, eithr ar y sawl sydd yn eiatedd arno. Eto, un gair cyn terfynu. Dywedwch mai teg y w i mi ffeindio fy ammunition fy hun. Onid wyf wedi talu fy rhan am yr ammuni- tion sydd yn eich meddiant chwi ? Gan liyny, onid oes genyf hawl gyfreithlon i ofyn i chwi am dauo ? Oes a'ch anfoneddio-eidd- rwydd chwi yw gwrthod ei roddi i mi. ° Y ni yw r erchenogion yr hyn sydd yn eich medd- iant, ac y mae rheswm yn dweyd fod hawl genym i gael gwybod yr holl gyfrinach. Ai ein gweision ni, neu ynte ein meistri ni ydych chwi yn ystyried eich hunain, Mabon'r Pan fyddo yr achos yn dda, syr, ni raid ofni ategu y cyfryw yn gyhoeddus a gwyneb- agored, ond pan fyddo yr achos yn bwdr rhaid gwneuthur pob ymdrech i ysgoi cy- hoeddusrvvydd. Dim rhagor o siarad. A ydych chwi yn barod ac yn foddlon, Mabon i gyfarfod pwyllgor gweithiol o'r gwahanol weithfeydd amgylchedig i ymdrin a'r pwnc ? Yii awr am dani. Byddwch gystal ag ateb, hwn hyd hyny, gorphwysaf yr eiddoch, Derri. JOHN LEWIS. [Rhwystrwyd ni gan brinder gofod i gyhoeddi y llythyr hwn yn gynt.-GOL.]\nDEWCH I'R WYL.\nDEWCH I'R WYL. MR. GOL —Y mae awydd yn fy nghaloa i wahodd y byd cerddorol i'r wyl fawr fydd yn Aberdar dydd Nadolig a thranoeth. Bydd y canu y fath na fu erioed ei well yn. Nghymru lan gwlad y gan." Eisteddfodau sy'n lluosog Trwy bob sir yn Nghymru enwog: Lie bydd beiidd a gwych lenorion, Yn cydwledda a'r cerddorion. Yr hwyl bena' fydd yn Nghymru, Y Nadolig, am eleni, Geir yn Aberdar mi wiriaf, Gan gerddorion ardderchocaf. Y inae'r Cor Undebol hoewaidd, Yn par'toi rhy w wledd seraphaidd; Gwnant goginio'r sypiau blasus, g & Y danteithion mwyaf chwaethus. Bydd Rees Evans a'i arweinffon, Yn eu harwain yn llawn swyjnon, Fel Caradog, enwog wron, Yn nghorawdau dyrus "Samson." [


Llyfrgell Owen Phrasebank - beidio\nUn feirniadaeth oedd bod yr adroddiadau am fwyd yn cael ei ddwyn yn annog pobl i beidio â chyfrannu'u harian ac felly'n llesteirio gwaith y mudiadau dyngarol.\nllwyddodd henry richard i gael peth dylanwad ar swyddogion yr arddangosfa a phenderfynasant beidio â chyflwyno gwobrwyon i'r cwmni%au a oedd yn arddangos arfau rhyfel ynddi.\nMae Cymdeithas yr Iaith yn gwrthod addo i beidio â chodi helynt yn yr Eisteddfod Genedlaethol.\n'Mae'n naturiol i beidio bod yn hapus.\nCeir enghraifft o hyn yn y cymal sy'n son am 'Political Levy%; mae'n ffaith ers blynyddoedd fod gan bob aelod o bob Undeb yr hawl i beidio a thalu y 'Levy' yma.\nNi allwn beidio gan mai ynddi hi y dysgid pob pwnc.\nLlygadog neu beidio, nid yw mynegi'r gweld yn foel yn ddim ond disgrifiad: ac nid yw disgrifiad yn farddoniaeth.\nClywais droeon am yr hen orchymyn i ni beidio â chyffwrdd mwyar duon ar ôl bydd Calan Gaeaf.\nAc onid oedd Ffantasia wedi dy rybuddio i beidio bwyta bwyd oddi ar y cloddie?\nTybed a ddylem ni fel cynulleidfa beidio â dibynnu gormod ar ragfarnau pobl eraill a mynd i'r theatr i weld ac i farnu drosom ein hunain?\nhogyn o 'r dref neu beidio beidio doedd o ddim am gael ei guro.\nPa fodd y gallwn beidio â chanu a moli?\nPregethwr, credech neu beidio, oedd wedi ei ysgrifennu, ac yr oedd hynny yn dystiolaeth gref o blaid ei barchusrwydd.\nGofalodd, er hynny, beidio â gwneud yr un camgymeriad ag o'r blaen.\ntipyn o boen yn fy stumog y dyddia dwytha' 'ma.' 'Stumog ne' beidio .\nA deud wrtha chdi am beidio'u maeddu nhw, ia?\nMae'n ormod o demtasiwn i mi beidio a chyfeirio at y gystadleuaeth gyntaf am lyfr cyflawn.\nCaeodd y stop tap ac aeth i'r tŷ i ddweud wrth y Wraig am beidio tynnu mwy o ddŵr.\nOnd y mae'n anodd imi beidio â meddwl y byd ohonynt.\nGan fod hynny'n opsiwn dwedodd hefyd y bydde'n ffôl i beidio'i ystyried a mae'n dishgwl i'w reolwr gael gair gyda Graham Henry yma yn Brisbane dros y dyddiau nesa.\nY mae'n bwysig ichi beidio â gollwng y fantais hon o'ch gafael.\nBeth felly am beidio â dathlu o gwbl?\nYn nhyb aelodau'r Blaid, rhyfel rhwng y pwerau mawrion oedd hwn, a chredent fod gan Gymru yr hawl i beidio ag ymladd.\nGofynnodd Crossley, Enomeris a Ruth iddo beidio â gwneud hyn, ond daliodd i fynd â the i Philti.\n.' 'Y?' 'Efalla' y bydda'n well imi beidio.\nHynny ydi, mae gwadu ffaith drwy beidio newid y sefyllfa yn gwbl ddi-ystyr.\nCoeliwch neu beidio ond mae hi dros flwyddyn ers i Gwacamoli ryddhau yr EP Topsy Turvy, a hynny ar label Crai wrth gwrs.\nDarlun y cardiau post, neu i Jan Morris 'prydferthwch y system syfalafol, ei hoff neu beidio'.\nMi fydda fo'n haws i mi wneud ond rhaid i mi beidio.\nNid hon yw'r ffordd orau, ond gan fod Naferyn a'i filwyr yn crwydro'r wlad mae'n well i ti beidio â theithio ar hyd y briffordd.\n'Doedd dim llawer o siâp ar bethau heno, ac 'rwy'n siwr y byddai'n well gan Enoc i mi beidio â bod yn rhy amlwg." Gwenodd Breiddyn.\nAc yr oedd y chwarelwyr yn ddall (yn ôl ei feddwl ef) i beidio ag ymuno â'r Undeb, ac ymladd am isrif cyflog a safon gosod.\nCoeliwch neu beidio, dim ond ychydig dros ddwyawr a gymer y daith yno o gyrion Bangor, gan fod y ffordd mor hwylus erbyn heddiw.


Gwisgo uchaf | Ffermwr porfa ar-lein | October 2019\nCategori Gwisgo uchaf\nNodweddion Gofal Clematis: Popeth am Fwydo a Gwrtaith Blodau\nClematis, clematis, gwinwydd - cyn gynted ag nad ydynt yn galw'r blodyn hyfryd hwn. Gallwch ei gyfarfod, yn ôl pob tebyg, ym mhob cwr o'r byd. Ar hyn o bryd, mae gwyddonwyr wedi casglu mwy na 300 o rywogaethau o'r planhigyn hwn - o arddangosiadau balconi addurnol i isrywogaeth dringo, a ddefnyddir i addurno waliau, gazebos a phethau eraill.\nGwyddfid addurniadol: plannu a gofal\nMae disgrifiad llawn o nodweddion y planhigyn hwn yn cyfuno llawer o wrthddywediadau. Yn y teulu hwn mae llwyni uchel ac isel. Pren a math llawenydd. Gyda ffrwythau blasus neu egin addurnol. Mae mwy na 200 o rywogaethau o'r planhigyn hwn yn hysbys. Gwyddfid addurniadol: mathau a mathau Mae gwyddfid addurniadol yn aml yn cynnwys rhywogaethau sydd â siâp cyrliog.\nRhiwbob, rheolau ar gyfer tyfu a chynaeafu\nMae rhiwbob yn berlysiau lluosflwydd sy'n perthyn i deulu'r wenith yr hydd, gyda rhisom a dail mawr pwerus, wedi'u lleoli ar betioles trwchus a hir. Mae petioles yn tyfu hyd at 80 cm o hyd a hyd at 4 cm o drwch, gall eu pwysau gyrraedd hyd at 1 kg. Yn yr erthygl hon byddwn yn siarad am reolau tyfu a chynaeafu rhiwbob.\nA yw'n bosibl tyfu lafant gartref, a sut i'w wneud\nLafant (lat. Lavandula) - cynrychiolydd o genws planhigion yasnotkovyh teulu (Lamiaceae neu Labiatae). Daw'r enw o'r Groeg. Mae "Lava", sy'n golygu "golchi", yn ganlyniad i'r ffaith bod lafant, yng Ngwlad Groeg hynafol, wedi'i ychwanegu at y baddonau. Mae botanegwyr yn secretu tua 47 rhywogaeth o'r planhigyn hwn. Mae lafant o'r Môr Canoldir.\nBeth yw humates: cyfansoddiad, rhywogaethau, cymhwyso\nMae gwrteithiau, fel potasiwm a sodiwm humate, wedi dod yn ddresinau poblogaidd ers amser maith. Maent yn hawdd eu defnyddio, ond ar yr un pryd yn effeithiol iawn. Humates - beth mae'n ei olygu Gadewch i ni ystyried digalonni yn well a diffinio'r hyn ydyw. Mae Humates yn grŵp mawr o gyffuriau, maen nhw'n cael eu gwneud o halwynau asidau humic, sy'n hawdd eu hychwanegu.\nGwrtaith danadl: maethiad planhigion gwyrdd\nHeddiw, mae silffoedd siopau amaethyddol yn llawn o wahanol fwydydd planhigion. Ond un o brif nodau garddwyr yw manteision a natur naturiol y cnydau a dyfir. Nid yw'r ystod a gynigir gan siopau bob amser yn ddefnyddiol yn hyn o beth. Mae dewis arall ardderchog, ac yn bwysicaf oll, yn rhad - gwrtaith danadl ar gyfer planhigion.\nCopyright 2019 \_ Ffermwr porfa ar-lein \_ Gwisgo uchaf


Operating Department Practice, BSc (Anrh) - Prifysgol Abertawe\nOperating Department Practice, BSc (Anrh)\nCaiff ffioedd dysgu eu talu os fedrwch ymrwymo i weithio yng Nghymru am 2 flyned\nMae'r cwrs hwn yn amodol ar gymeradwyaeth Proffesiynau Iechyd a Gofal\nBydd ein cwrs Ymarfer yr Adran Lawdriniaethau (ODP) yn rhoi'r sgiliau a'r profiad i chi lansio gyrfa werth chweil yn y proffesiwn hanfodol hwn. Mae'n rôl amrywiol, gan gwmpasu gofal cleifion, gwaith tîm a sylw i fanylion.\nMae ODPs yn darparu gofal a chefnogaeth fedrus a chyfannol i gleifion ar bob cam o'r llawdriniaeth, o anaestheteg, trwy gydol y llawdriniaeth ac i adferiad. Maent yn chwarae rhan hanfodol yng ngallu'r ysbyty i gynnal llawfeddygaeth gan eu bod hefyd yn gweithio fel rhan o'r tîm llawfeddygaeth ac yn cysylltu'r tîm hwn â thimau ac adrannau eraill yn yr ysbyty. Maent yn darparu rôl hanfodol wrth reoli'r gwaith o baratoi theatrau llawdriniaethau, megis paratoi cyffuriau, offerynnau, dyfeisiau ac offer ar gyfer anesthesia a llawfeddygaeth, gan gynnwys microsgopau, endosgopau a laserau. Yn ystod llawdriniaethau maen nhw'n gyfrifol am ddarparu offerynnau a deunyddiau i'r llawfeddyg.\nMae'r cwrs yn dilyn dyluniad troellog wedi'i seilio ar bedwar 'Piler Ymarfer' i'ch helpu chi i ddatblygu'r wybodaeth, y sgiliau, y ddealltwriaeth a'r hyder sy'n ofynnol i fod yn gymwys i wneud cais i'r Cyngor Proffesiynau Iechyd a Gofal (HCPC) i ddod yn Ymarferwr Gofal Llawdriniaethol gofrestredig:\nYmarfer Clinigol (anaestheteg, llawfeddygaeth a gofal ôl-anesthetig)\nHwyluso Dysgu (hunan ac eraill)\nTystiolaeth, Ymchwil a Datblygiad\nPam Ymarfer yr Adran Lawdriniaethau yn Abertawe?\nMae ein staff academaidd yn nyrsys cymwys, meddygon, a gweithwyr proffesiynol perthynol i iechyd, gan ddarparu cyfuniad eithriadol o drylwyredd damcaniaethol, mewnwelediad proffesiynol, ac arbenigedd ymarferol.\nOs gallwch chi ymrwymo i weithio yng Nghymru am ddwy flynedd wedi i chi raddio, fe allech chi gael eich ffioedd dysgu wedi eu talu’n llawn trwy Gynllun Bwrsariaeth GIG Cymru, yn ogystal â chyllid cynhaliaeth a benthyciad cyfradd is gan Gyllid Myfyrwyr.\nGweler ein tudalen we Cyllido'r GIG i wirio'ch cymhwysedd i gael cyllid cyn gwneud cais.\nEich Profiad Ymarferwr Gofal Llawdriniaethol\nMae ein cyfleusterau rhagorol yn yr Ysgol Iechyd a Gofal Cymdeithasol yn cynnwys ystafelloedd clinigol realistig - gan gynnwys theatr lawdriniaeth efelychiedig - fel y gallwch ddysgu sgiliau gweithredol ymarferol yn ystod llawdriniaeth mewn amgylchedd diogel, dan oruchwyliaeth, cyn eu defnyddio mewn sefyllfa bywyd go iawn. Byddwch hefyd yn gallu cyrchu profiadau realistig yn y gweithle ar draws Byrddau Iechyd Prifysgol Hywel Dda a Bae Abertawe.\nCaiff hanner eich cwrs ei ddysgu ar ein campws ym Mharc Singleton ar gyrion yr hardd Penrhyn Gŵyr a bydd yr hanner arall yn digwydd mewn lleoliadau clinigol allweddol yn y GIG.\nGyrfaoedd Ymarferwr Gofal Llawdriniaethol\nBydd cwblhau'r cwrs yn llwyddiannus yn caniatáu i chi wneud cais i gofrestru gyda'r Heath and Care Professions Council (HCPC) a chael gwaith fel Ymarferydd Gofal Llawdriniaethol. Gallwch ddisgwyl cyflog cychwynnol o £25,654 yn codi i £39,026 ar gyfer Ymarferydd Gofal Llawdrinaiethol profiadol.\nMae yna nifer o gyfleoedd i arbenigo, er enghraifft mewn rheoli, addysg, ymchwil ac ymarfer uwch.\nSafon Uwch: O leiaf BCC. Mae cyrsiau iechyd neu sy'n gysylltiedig â gwyddoniaeth yn ddymunol.\nDiploma Mynediad at Addysg Uwch: O leiaf 24 rhagoriaeth, 6 theilyngdod, 15 llwyddo neu gyfuniad arall sy'n rhoi 102-106 pwynt UCAS.\nBagloriaeth Cymru: Gradd C a BC yn Safon Uwch neu DM yn BTEC\nIELTS: Lefel 7 gydag o leiaf 6.5 ym mhob cydran (i ymgeiswyr sydd wedi ennill cymwysterau mynediad y tu allan i'r DU)\nTGAU: O leiaf 5 TGAU gradd A-C, gan gynnwys Iaith Gymraeg/Iaith Saesneg, Mathemateg a Gwyddor Ffisegol neu Wyddoniaeth Ddwbl.\nMae'r rhaglen hon yn amodol ar gymeradwyaeth, sy'n arwain at achrediad gan y Cyngor Proffesiynau Iechyd a Gofal (HCPC).\nMae'r tîm addysgu'n cynnwys darlithwyr llawdriniaethol cymwys iawn ochr yn ochr â darlithwyr arbenigol eraill sydd wedi bod yn cyflwyno rhaglenni clinigol ers blynyddoedd lawer.\nMae profiad y tîm o ddarparu gofal llawdriniaethol yn y theatr lawdriniaeth a thu hwnt yn darparu adnodd rhagorol i ddysgwyr ddatblygu dealltwriaeth o'r berthynas rhwng theori ac ymarfer.\nMae'r tîm yn arbenigwyr yn eu maes ac maent wedi ymrwymo i wella gofal llawdriniaethol ar lefel leol a chenedlaethol trwy ymwneud â chymdeithasau cenedlaethol, cyhoeddi cyfnodolion a rhannu gwybodaeth yn yr amgylchedd gofal iechyd ehangach.\nOs gallwch chi ymrwymo i weithio yng Nghymru am ddwy flynedd ar ôl graddio, fe allech ffioedd dysgu cael eu talu’n llawn trwy Gynllun Bwrsariaeth GIG Cymru, yn ogystal â chyllid cynhaliaeth a benthyciad cyfradd is gan Gyllid Myfyrwyr.


Clwbfrwynen fain - Wicipedia\nRhywogaeth: I. cernua\nMonocotyledon a phlanhigyn blodeuol yw Clwbfrwynen fain sy'n enw benywaidd. Mae'n perthyn i'r teulu Cyperaceae. Yr enw gwyddonol (Lladin) yw Isolepis cernua a'r enw Saesneg yw Slender club-rush. Ceir enwau Cymraeg eraill ar y planhigyn hwn gan gynnwys Clwbfrwynen Eiddil, Clwbfrwynen Gwychog Eiddilaidd.\nWedi dod o "https://cy.wikipedia.org/w/index.php?title=Clwbfrwynen_fain&oldid=10783553"


Prifysgol Aberystwyth - Daearyddiaeth Ddynol (gyda blwyddyn integredig mewn diwydiant) L703 BA\nCyrsiau Israddedig - Daearyddiaeth Ddynol (gyda blwyddyn integredig mewn diwydiant)\nDaearyddiaeth Ddynol (gyda blwyddyn integredig mewn diwydiant)\nBA Daearyddiaeth Ddynol (gyda blwyddyn integredig mewn diwydiant) Cod L703 Dewch i Ddiwrnod Agored Dewch i Ddiwrnod Agored\nMae'r Adran Daearyddiaeth a Gwyddorau Daear – sydd wedi'i lleoli ar arfordir Bae Ceredigion ac wedi'i hamgylchynu gan amrywiaeth eang o amgylcheddau hardd, yn cynnwys môr, gweundir, mynyddoedd a glaswelltir – mewn lleoliad unigryw i wneud y mwyaf o'r tirweddau sydd o'i chwmpas, gan gynnig amrywiaeth anhygoel o gyfleoedd gwaith maes a hamdden i chi. Bydd y radd hon, sydd wedi'i hachredu gan y Gymdeithas Ddaearyddol Frenhinol (gydag IBG), yn eich paratoi gyda'r sgiliau, y gallu a'r arbenigedd i wynebu ac ymwneud â'r heriau amgylcheddol sy'n wynebu cymdeithas heddiw.\ncyfleoedd gwaith maes yn Efrog Newydd, Iwerddon a Chymru\ncyfleusterau addysgu modern, gyda'r dechnoleg ddiweddaraf i wella dysg.\nMae cyflogadwyedd wedi'i wreiddio ym mhob cwrs rydym yn ei ddarparu. Mae ein graddau'n cynnig sylfaen gadarn ar gyfer amrywiaeth eang o yrfaoedd ar draws ystod o sectorau. Mewn economi fyd-eang sy'n newid yn gyflym, mae ein graddedigion yn hyblyg ac yn gallu defnyddio ystod o sgiliau trosglwyddadwy, sy'n golygu bod galw amdanynt o hyd. Fodd bynnag, bydd y flwyddyn a dreulir mewn diwydiant fel rhan o'r radd hon yn darparu sgiliau a phrofiadau penodol i chi a fydd yn uniongyrchol berthnasol i lwybrau gyrfaol penodol.\nMae ein graddedigion wedi canfod gwaith fel ymgynghorwyr amgylcheddol, cynllunwyr, gweision sifil, syrfewyr, ac ym maes addysg, i enwi dim ond rhai.\nOs oes gennych ddiddordeb mewn cymryd rhan mewn rhaglen gyfnewid, yna mae'n bosib y bydd ein chwaer gwrs (L704) o ddiddordeb i chi.\nYn ystod eich trydedd flwyddyn, byddwch yn ymgymryd â'ch Blwyddyn Integredig mewn Diwydiant.


Gair am y Cynllun Ailddechrau\nCynllun Ailddechrau yng Nghymru\nOchr yn ochr â’n partneriaid rydyn ni’n falch dros ben fod yr Adran Gwaith a Phensiynau (DWP) wedi ein dewis ni i gyflwyno rhaglen gyflogadwyedd y Cynllun Ailddechrau yng Nghymru.\nBydd y Cynllun Ailddechrau yn rhoi i bobl sy’n hawlio Credyd Cynhwysol yng Nghymru ac a fu’n ddi-waith am o leiaf 12 mis lefel uwch o gefnogaeth i ddod o hyd i swyddi yn eu hardal leol.\nBydd y Cynllun Ailddechrau yn chwalu’r rhwystrau a allai fod yn eu hatal rhag dod o hyd i waith. Mewn partneriaeth â’n rhwydwaith o Ddarparwyr cyflogaeth byddwn yn gweithio â chyflogwyr (gan gynnwys BBaCh – busnesau bach a chanolig eu maint), Llywodraeth Leol a phartneriaid eraill i gyflwyno cefnogaeth wedi’i theilwra i unigolion.\n8 o ddarparwyr lleol BBaCh ar gyfer Cymru sy’n cynrychioli 62% o’r Gadwyn Gyflenwi gyfan\nSut fydd y cyfranogwyr yn elwa\nRydym yn sylweddoli bod siwrnai pob Cyfranogwr yn ôl i waith yn wahanol a chaiff y Cynllun Ailddechrau ei deilwra i fodloni anghenion pob unigolyn. Rydym wedi creu gwasanaeth sy’n hyblyg, gan alluogi pobl sydd â dipyn o gic ynddynt ac sydd â hanes o waith i ffynnu’n gyflymach; a bydd hefyd yn creu llwybr effeithiol i bobl sydd angen mwy o gefnogaeth.\nBydd y cyfranogwyr yn gweithio gyda’u Hanogwr Gwaith o’r Cynllun Ailddechrau gydol eu siwrnai yn ôl i waith er mwyn:\nMeithrin sgiliau gwerthfawr ar gyfer gwaith, gan gynnwys hyfforddiant ar gyfer swyddi penodol.\nCael mynediad i beiriannau chwilio ar-lein lle ceir miloedd o swyddi gwag yn y DU.\nAilhyfforddi neu ddiweddaru sgiliau i gyd-fynd â’r galw am lafur a’r sectorau twf.\nRhoi sylw i rwystrau personol a chymdeithasol rhag cael gwaith.\nMeithrin sgiliau cyflogaeth gwerthfawr, megis ymarfer ar gyfer cyfweliadau.\nCael eu paru â chyfleoedd gwaith addas.\nMae Môn CF (Cymunedau Ymlaen) yn cynnig cymorth cyflogaeth am ddim i trigolion Ynys Môn a Gwynedd: ysgrifennu CV, cymorth hefo ceisiadau am swydd, lleoliadau gwaith hefo tâl, cymorth hunangyflogaeth a chefnogaeth gyda sefydlu busnes. Mae gan Môn CF dîm hyfforddi mewnol hefyd sy'n cynnig llawer o gyrsiau hyfforddi achrededig a tîm cymorth busnes a gallant gynorthwyo gyda recriwtio, lleoliadau wedi'u hariannu, arweiniad AD, hyfforddiant staff a llawer mwy. Mae ganddyn nhw swyddfeydd yng Nghaergybi, Amlwch, Porthaethwy, Bangor a Chaernarfon.\nDarganfyddwch fwy am Môn CF\nDechreuodd Hyfforddiant Tudful ym Merthyr Tudful ym 1987 ac fe’i hymgorfforwyd fel elusen gofrestredig ym 1990. Rydym yn dal i weithredu yn y dref heddiw, a hefyd â chanolfan ym Mhontypridd. Yn 2018 daethom yn is-gwmni dan berchnogaeth lwyr Coleg Merthyr Tudful. Yn ogystal â hyn, yn 2019 daethom yn is-gontractiwr i QSA (Coleg Caerdydd a’r Fro), ar gyfer Prentisiaethau ac ACT ar gyfer Hyfforddeiaethau. Rydym wedi cyflwyno Rhaglenni Oedolion ers blynyddoedd lawer gan ganolbwyntio ar gyflogadwyedd a chymwysterau perthnasol a arweinir gan ddiwydiant. Rydym yn cynnig cyrsiau byr i unigolion fel Cymorth Cyntaf a Diogelwch Bwyd ac yn gweithio gyda chyflogwyr i gynorthwyo gyda recriwtio sy'n canolbwyntio ar sgiliau cyflogadwyedd.\nMae staff yn Hyfforddiant Tudful yn gymwys iawn ac yn gweithio gydag ystod eang o gyrff dyfarnu fel City & Guilds, Highfield, BCS ac EAL ac maent yn gyflogwr Hyderus o ran Anabledd. Mae ein cyswllt, fel is-gwmni i'r Coleg, yn galluogi pob Defnyddiwr Gwasanaeth i gael mynediad at ystod eang o gyfleoedd dysgu.\nRydym yn ymgysylltu â sylfaen eang o gyflogwyr ac mae ein Swyddog Cyswllt Cyflogwyr yn sicrhau ein bod yn gallu cyflawni yn ôl galw cyflogwyr.\nMae ein Canolfan Fenter Merthyr Tudful (MTEC) yn fenter ar y cyd rhwng Hyfforddiant Tudful a'r Awdurdod Lleol, sy'n arbenigo mewn sgiliau menter, hunangyflogaeth ac entrepreneuraidd.\nDarganfyddwch fwy am Tydfil Training\nYn Remploy, rydym yn cyfuno arloesedd a phrofiad i ddarparu ystod eang o raglenni sy'n helpu unigolion i ddod o hyd i waith ac aros ynddo. Rydym wedi bod yn cyflwyno rhaglenni cyflogaeth a sgiliau sy'n perfformio'n dda am fwy na 25 mlynedd ledled Cymru, Lloegr a'r Alban; o raglenni cenedlaethol ar raddfa fawr i fentrau arbenigol iawn yng nghalon cymunedau lleol.\nTrwy ein rhaglenni rydym yn partneru â mwy na 200 o sefydliadau, gan gynnwys elusennau, darparwyr iechyd a gwasanaethau statudol, i sicrhau ein bod yn darparu cefnogaeth effeithiol wedi'i theilwra, waeth pa rwystrau y mae unigolyn yn eu hwynebu. Mae ein timau o arbenigwyr cyflogadwyedd yn helpu i ailsgilio, ailhyfforddi a rhoi’r hyder sydd ei angen ar ein cwsmeriaid i ddod o hyd i waith mewn sectorau newydd a gwahanol.\nMae ein treftadaeth gref a'n harbenigedd mewn gwasanaethau clinigol ac anabledd yn gosod Remploy fel arbenigwyr diwydiant ar gyfer cefnogi pobl ag anableddau a chyflyrau iechyd i ddod o hyd i waith, aros ynddo a symud ymlaen. Rydym yn hynod falch i fod wedi cefnogi mwy na 250,000 o bobl i gyflogaeth gynaliadwy.\nDarganfyddwch fwy am Remploy\nAwdurdod unedol sy’n gyfrifol am weinyddu pob maes llywodraeth leol yw Cyngor Dinas Casnewydd. Dyma’r wythfed cyngor mwyaf yng Nghymru ac mae’n darparu’r holl wasanaethau blaenllaw megis addysg, hamdden, gwasanaethau cymdeithasol, cynllunio a phriffyrdd.\nY cyngor yw’r sefydliad arweiniol dros strategaeth sy’n ymwneud â chyflogadwyedd a sgiliau ac ag adfywio’r ddinas ar raddfa ehangach.\nMae’r cyngor wedi cynnal gweithgareddau a gontractiwyd dan O Fudd-dâl i Waith i nifer o grwpiau demograffig ac ardaloedd ers dros 10 mlynedd ac i gyd-fynd â’r gweithgareddau hyn maent yn cynnal rhaglenni atal ac ymgysylltu gan gynnwys Cymunedau Cadarn, Teuluoedd yn Gyntaf, Gwasanaeth Ieuenctid a Dechrau’n Deg.\nMae eu ffocws newydd yn ddiweddar wedi sicrhau bod yr awdurdod yn cyflwyno’r cyfryw wasanaethau mewn ffordd sy’n rhoi’r budd gorau i gymunedau. Mae hyn yn cynnwys creu canolfannau cymdogaeth, sy’n dwyn ynghyd amrywiol wasanaethau mewn amgylchedd modern, croesawgar, gan weithio dros ddinasyddion a’u helpu i wella’u bywydau.\nCanolfannau cymdogaeth yn awr yw’r weledigaeth barhaus ar gyfer adfywio cymunedol, maent yn ategu’r prosiectau adfywio cymunedol heddiw ac i’r dyfodol ac yn cyd-fynd â’r egwyddorion datblygu cynaliadwy a geir yn Neddf Llesiant Cenedlaethau’r Dyfodol (Cymru) 2015.\nMae’r canolfannau hyn yn cynnig cyngor, arweiniad a chefnogaeth wedi’i theilwra er mwyn i bobl ennill cymwysterau, lleoliadau gwaith, cyfleoedd gwirfoddoli a gwella eu technegau a’u sgiliau chwilio am swyddi.\nGan fod y tîm Gwaith a Sgiliau wedi’i integreiddio’n llwyr â’i bartneriaid, mae’n un pwynt mynediad i gwsmeriaid sydd wedyn yn gallu cael gafael ar yr holl lwybrau cefnogaeth. Gellir creu pecynnau at y pwrpas ac mae’r gefnogaeth arbenigol ar gael i alluogi defnyddwyr i wella’u hiechyd a’u lles, chwalu’r rhwystrau a sicrhau cyflogaeth gynaliadwy.\nDysgu mwy am Newport City Council\nSefydlwyd Hyfforddiant Gogledd Cymru yn 1983 fel y darparwr prentisiaethau a hyfforddiant cyflogadwyedd arweiniol yng Ngogledd Cymru ac mae’n is-gwmni i Grŵp Llandrillo Menai, sef y darparwr addysg mwyaf yng Nghymru. Mae’r cwmni yn cynnig ei wasanaethau ar draws y ffin drwy Copa Apprenticeships er gwanwyn 2021 ar ôl penderfynu bod 38 mlynedd yn ddigon o amser i ond gwasanaethu ei famwlad.\nDros y blynyddoedd mae’r cwmni wedi ennill enw da iawn iddo’i hun am fodloni anghenion hirdymor pobl ddi-waith, dysgwyr, cyflogwyr a’u cymunedau, gan fynd y filltir arall i gyflawni ei genhadaeth bod ei ‘holl ddysgwyr yn llwyddo’.\nFel cynifer o’r dysgwyr sydd wedi mynd ymlaen i gael gwaith a chael gyrfaoedd llwyddiannus, diolch i’w gynllun i weithwyr, mae’r cwmni wedi tyfu drwy feithrin a chynnal yn barhaus berthnasoedd cryf, adeiladol â’i bartneriaid a’i randdeiliaid.\nMae’n cwmni yn fwy ffit, yn gryfach ac yn fwy dynamig nag erioed o’r blaen yn ei hanes, ac mae’n defnyddio ei brofiad helaeth yn cyflwyno rhaglenni cyflogadwyedd a phrentisiaethau i helpu i gyflwyno holl gynlluniau a rhaglenni’r llywodraeth a fwriedir i ailadeiladu’r economi ar ôl y pandemig a helpu pobl yn ôl i waith.\nMae Hyfforddiant Gogledd Cymru yn sefydliad Buddsoddwr mewn Pobl ymroddedig, yn aelod corfforaethol o’r Sefydliad Gweithwyr Cyflogadwyedd Proffesiynol ac yn Gyflogwr Cyflog Byw.\nDysgu rhagor am North Wales Training\nElusen a menter gymdeithasol a leolir ym Merthyr Tydfil ac sy’n gweithredu ar draws de Cymru a’r Cymoedd yw MTIB. Menter gymdeithasol, nid er elw yw MTIB a sefydlwyd yn 1923 i gefnogi’r cynnydd mewn dallineb diwydiannol yn yr ardal. Mae MTIB wedi esblygu a datblygu yn sefydliad cymorth cyflogaeth, a’r prif nod yw cefnogi ein cyfranogwyr i symud yn agosach at waith ac i gyflogaeth.\nEin swyddfeydd ym Mhentrebach, Merthyr Tudful, yw lleoliad ein cyfleusterau cyflogaeth a hyfforddiant lle’r ydym yn cyflwyno ein gwasanaethau cyflogadwyedd yn ein hadeiladau modern sy’n gydnaws â’r DDA. Mae MTIB yn ganolfan gyflawni achrededig i Agored Cymru ac rydym yn cyflwyno amrywiaeth o hyfforddiant a chefnogaeth i helpu i ddatblygu a gwella sgiliau cyflogadwyedd.\nBu MTIB yn cyflwyno cymorth cyflogadwyedd yng Nghymru er dechrau’r 1980au ac mae ganddo brofiad helaeth o helpu cyfranogwyr sydd â rhwystrau neu anghenion ychwanegol megis pobl a fu’n ddi-waith yn yr hirdymor, pobl sydd heb lawer o sgiliau, pobl sy’n newid gyrfa neu bobl sydd â chyflyrau iechyd ac anabledd. Rydyn ni’n gweithio’n agos â chyflogwyr lleol i ddeall eu hanghenion ac i helpu ein cyfranogwyr i gael cyfleoedd cyflogaeth cynaliadwy, hirdymor. Mae MTIB hefyd yn gweithio’n agos â darparwyr lleol eraill ym maes hyfforddiant, tai, cefnogaeth iechyd meddwl a llawer mwy i gynnig ystod eang o ymyraethau cefnogol a phersonol i helpu ein cyfranogwyr.\nDysgu rhagor am MTIB\nFutureworks (Cyngor Sir Penfro)\nMae Futureworks yn arbenigo mewn gwasanaethau cyflogaeth a sgiliau, gan fynd i’r afael â diweithdra a hyrwyddo symudedd cymdeithasol. Ers dros 30 mlynedd bellach, mae Futureworks wedi llwyddo i ddarparu rhaglenni cyflogaeth a sgiliau i gefnogi pobl heb waith a phobl economaidd anweithgar i ennill sgiliau a symud i gyflogaeth. Mae gennym ddealltwriaeth dda o’r amgylchedd gweithio lleol a drwy feithrin perthnasoedd cryf â chyflogwyr, partneriaid a chymunedau lleol, rydym wedi gallu sicrhau canlyniadau rhagorol hyd yma a byddwn yn parhau i wneud hynny yn y dyfodol. Mae ein cwsmeriaid yn derbyn taith cwsmer unigryw bersonol sy'n cynnig gwell rhagolygon swyddi iddynt.\nEin gwerthoedd craidd:\nRydym yn berchen ar agwedd gadarnhaol\nRydym yn ymfalchïo mewn rhagori ar ddisgwyliadau\nRydym yn helpu i godi a gwireddu dyheadau\nRydym yn mwynhau darparu gwasanaeth cyfeillgar a phroffesiynol\nRydym yn dangos parch mawr tuag at bob cwsmer\nRydym yn darparu amgylchedd diogel i’n cwsmeriaid\nWedi ein lleoli ar draws Sir Benfro gyfan a thu hwnt, rydym yn dod â’n profiad a’n harbenigedd i gymunedau gwledig gwahanol. Rydym wedi helpu dros 3000 o bobl yn Sir Benfro i newid eu bywydau er gwell drwy ddechrau cyflogaeth barhaol.\nMwy o wybodaeth am Futureworks\nSefydlwyd Itec dros 30 mlynedd yn ôl i ddiwallu’r bylchau sgiliau a oedd yn dod i’r amlwg, ac erbyn heddiw mae wedi tyfu i fod yn un o ddarparwyr mwyaf Cymru o ran sgiliau a chyflogaeth.\nMae ein cyfres o raglenni sydd wedi’u hariannu (gan gynnwys Prentisiaethau, Hyfforddeiaethau, y Rhaglen Sgiliau Cyflogadwyedd a Twf Swyddi Cymru) yn sail i lawer o’r strategaethau datblygu economaidd craidd sydd ar waith ledled y wlad.\nGyda gwerth blynyddol o tua £14m, mae ein tîm o dros 170 o weithwyr yn gallu cefnogi dros 4,000 o ddysgwyr a gweithio mewn partneriaeth â thua 1,000 o gyflogwyr bob blwyddyn.\nEthos syml sydd gennym. Rydyn ni’n helpu unigolion i ddechrau a datblygu eu gyrfaoedd drwy gyfateb eu sgiliau â sgiliau cyflogwyr lleol. Cysoni’r cyflenwad a’r galw yn y ffordd hon yw’r unig ffordd o sicrhau bod ein rhaglenni’n ystyrlon, yn effeithiol, yn cael eu gwerthfawrogi ac yn gynaliadwy i unigolion ac i gyflogwyr.\nMae’r dull hwn yn arwain at gael cyflogwyr ffyniannus sydd gan weithwyr gwerthfawr, ac mae’n cefnogi ein llwyddiant a’n twf parhaus.\nMwy o wybodaeth am ITEC Training Solutions\nYn PeoplePlus ein cenhadaeth yw gwneud gwahaniaeth uniongyrchol i fywydau 1 miliwn o bobl erbyn 2022. Rydym yn gwneud hyn drwy helpu pobl i ddysgu sgiliau newydd, dod o hyd i swyddi neu ddechrau eu busnes eu hunain; cefnogi carcharorion a chyn-droseddwyr; a helpu pobl i fyw’n annibynnol yn y gymuned. Rydym yn gwneud hyn mewn partneriaeth â sefydliadau cyhoeddus, preifat a gwirfoddol o’r un anian i sicrhau bod ein hymdrechion yn cael eu cydlynu ac yn cael yr effaith iawn yn ein cymunedau.\nPeoplePlus yw’r darparwr hyfforddiant sgiliau oedolion mwyaf yn y DU ar gyfer y di-waith, gan weithio gyda degau o filoedd o bobl bob blwyddyn. Drwy ein gwasanaethau addysg i oedolion, gallwch ddysgu sgiliau newydd mewn pynciau fel gwasanaeth i gwsmeriaid, diogelwch, arlwyo, gofal cymdeithasol neu TG, a chael cymwysterau a thrwyddedau sy’n cael eu cydnabod yn genedlaethol (fel cardiau CSCS, wagen fforch godi neu Drwyddedau SIA) am ddim. Gyda’n gweithdai chwilio am swydd, ysgrifennu CV a pharatoi ar gyfer cyfweliadau, byddwch yn cael eich cefnogi bob cam o’r ffordd. Mae gennym gysylltiadau agos â dros 1700 o gyflogwyr lleol a chenedlaethol a gallwn sicrhau cyfweliadau swyddi yn aml i’n dysgwyr.\nMwy o wybodaeth am PeoplePlus\nCroeso i ELITE Supported Employment. Rydych chi’n ymuno â ni ar y rhaglen AilGychwyn. Rydyn ni’n ddarparwr cyflogaeth blaenllaw yng Nghymru, gyda dros ddau ddegawd o brofiad o gefnogi pobl i gael gwaith. Rydyn ni’n elusen gofrestredig a gafodd ei sefydlu yn 1994, ac mae ein Prif Swyddfa yn Llantrisant.\nYn ELITE, rydyn ni’n arbenigo mewn darparu gwasanaeth sydd wedi’i deilwra i ddiwallu eich anghenion personol, er mwyn eich galluogi i gyflawni eich nodau cyflogaeth a’ch cefnogi ar eich taith i gael gwaith. Bydd ein tîm o Gynghorwyr Cyflogaeth arbenigol yn eich helpu drwy gynnig amrywiaeth eang o gymorth cyflogadwyedd a allai gynnwys ysgrifennu CV, technegau cyfweliad, magu hyder, ceisiadau am swyddi, hyfforddiant achrededig, cyngor ar fudd-daliadau, ailhyfforddi i gefnogi newidiadau mewn gyrfa, dod o hyd i waith, a chymorth yn y gwaith.\nMae gennym dîm ymroddedig o Swyddogion Ymgysylltu â Chyflogwyr sy’n gweithio gyda chyflogwyr lleol i sicrhau cyfleoedd gwaith cyflogedig i’r rheini sy’n cymryd rhan yn ein rhaglenni.\nMae ELITE hefyd yn darparu amrywiaeth eang o raglenni cyflogadwyedd sy'n arbenigo mewn cefnogi pobl ag anableddau a'r rheini sydd dan anfantais.\nEin cenhadaeth yw galluogi unigolion i gael gafael ar waith cyflogedig, a chadw’r gwaith hwnnw drwy gael cymorth priodol.\nMwy o wybodaeth am ELITE Supported Employment\nMae Coleg Sir Gâr/Coleg Ceredigion yn rhan o Brifysgol Cymru: Grŵp y Drindod Dewi Sant – Prifysgol Sector Deuol yn ne orllewin Cymru. Gyda’i gilydd, nhw yw darparwr mwyaf y rhanbarth ar gyfer hyfforddi’r gweithlu.\nMae’r grŵp yn cynnig amrywiaeth eang o raglenni hyfforddi sy’n cefnogi unigolion, masnachwyr unigol, cwmnïau preifat bach, sefydliadau amlwladol mawr a’r sector cyhoeddus yng Nghymru ac yn rhyngwladol.\nMae Coleg Sir Gâr/Coleg Ceredigion yn frwd dros ddysgu a chefnogi pobl yn y gymuned sy’n ymdrechu i wella eu gwybodaeth, eu sgiliau a’u profiad mewn ymdrech i wneud y gorau o’u cyfleoedd cyflogaeth, ac mae’r unigolion sy’n ymgysylltu â ni wrth galon popeth a wnawn.\nMae’r egwyddorion sylfaenol hyn yn cael eu gyrru gan staff ymroddedig, gwybodus a phrofiadol sy’n gwneud eu gorau glas i sicrhau bod pob unigolyn yn cyflawni ei botensial yn llawn.\nMae gan y coleg, a’r Adran Datblygu Busnes ac Arloesi yn benodol, gysylltiadau eithriadol gyda chyflogwyr sydd wedi’u gwreiddio’n ddwfn yn y gymuned y mae’n ei gwasanaethu.\nFelly, mae yn y lle gorau i fod yn sianel effeithiol i’r rhai sy’n cymryd rhan yn y Cynllun AilGychwyn, gan fanteisio i’r eithaf ar gyfleoedd ar gyfer cyflogaeth gynaliadwy gydag amrywiaeth eang o gwmnïau ar draws y rhanbarth.\nMwy o wybodaeth am Coleg Sir Gâr\nA recipe for success, Sophie’s cooking up a storm in her new job